
IN DULCISSIMiE CLIENTELi£ MEMORIAM 
GRATI ANIMI PIGNDS 



PBi«FATIO 



Pervolventi mihi morales Senecae ad Lucilium epistolas 
mirum videbatur quod acerrimus ille stoicae disciplin» de- 
fensor saepenumero Epicurum potius qaam Zenonem in tes- 
timonium doctrinae suae vocaret, atque ex illius potius quam 
ex hujus libris quasi consulto has sententias excerperet , 
quas discipulo suo velut animi pabulum traderet , quotidia- 
num monitoris debitum exsoluturus. Inde mihi magna du- 
bitatio utrum Seneca, nomine stoicus, re stoicorum disci- 
plinae iucertam fidem adhiberet , an minor quam vulgo dici- 
tur interEpicuri et Zenonis doctrinam repugnantia vere sit. 

Equidemnonignorabam SenecamnuUiusmagistri in verba 
jurare, quippe qui profiteatur « se non sequi omnino prio- 
res», sed «sibi permittat et invenire aliquid et mutare, 
et relinquere » (1). Quod autem se cuiquam philosopho non 
emancipaverit, quis neget Senecam in libris suis, quam multi 
sunt, stoicumagere et adversas Epicuro partes sustinere? 

Placuit igitur ipsum interrogare quare ad alienam aucto- 
ritatem confugeret et quid inter se et Epicuri discipulos com- 
mune esse putaret. Ita mihi fuit diversis locis responsum : 

ff Potest fieri utme interroges quare abEpicuro tam multa 
bene dicta referam potius quam nostrorum. Quid est tamen 
quare tu istasEpicuri voces pules esse^ non publicas (4)? » 

«Epicurus, inquis, dixit: Quid tibi cum alieno? Quod 

(l)Seneca, ep. 80, init. Cf. ep. 21. 
(2) Seneca, ep. 8. 

verum est meum est. Perseverabo Epicurum tibi ingerere, 
ut isti, qui in verba jurant, nec quid dicatur aestimant , sed 
a quo , scianl qua? optima sunt esse communia (1). )> 

(( Epicuri est, aut Metrodbri, aut alicujus ex ista officina. 
Et quid interest quis dixerit? Omnibus dixit (2). » 

« Quis hoc, inquis? Tanquam nescias cui imperem! Epi- 
curus. Sed idem hoc omnes ex omni domo conclamabunt 
peripatetici , academici, stoici, cynici (3). » 

« Ejus modi vocibus referta sunt carmina, refertae histo-* 
riae. Itaque nolo illas Epicuri esse existimes; publicae sunt, 
et maxime nostrae. Sed illi magis annotantur, quiararae in- 
terim interveniunt, quia inexpectatae, quia mirum est fortiter 
aliquid dici ab homine mollitiam professo (4). » 

« Has voces non est quod Epicuri esse judices , publicae 
sunt... Eo libentius Epicuri egregia dicta commemoro ut 
istis qui ad illa confugiunt, spe mala inducti , qui vdlamen- 
tum ipsos vitiorum suorum habituros existimant, probem, 
quocumque ierint, honeste esse vivendum (5) » 

Ita loquentis verba si recte interpretemur, nonne pronun- 
tiare videtur Seneca duas esse diversissimas in Epicuri doc- 
trinapartes : unam omnibus philosophis communem, quse te 
ipsa prudenter utentem ad bene beateque vivendum ducat ; al- 
teram autem quae te , ni caveas ac utriusque discrimen facias, 
temere ipsi confidentem a vero bonoque amoveat ; atque 
ideo tibi , quum « istos hortulos adieris quibus inscriptum : 
Hospes, hic bene manebis, hic summum bonum voluptas 
est! non caeco nominis horrore aut amore fugiendum aut 



(1) Ibid., ep. 12. 
(2)Ibid.,ep. 14. 
(3)Ibid., ep.29. 
(ii)Ibid.,ep.33. 
(5)Ibid.,ep. 21. 

intrandum ; sed ad dotnicilii istius custodemfortiler eundum, 
utquidquidpraecipiatvel rogetrecte scias,atqueeum, siopus 
est, dividere sententiam jubeas, pro eo quod probes secu- 
turus (1). 

Seneca ergo auclore etduce, quid veri falsique, quid boni 
malique, in doctrina Epicuri , qualem apud Romanos inter- 
pretatus est Lucretius , et perquirere et distinguere mihi 
visum est, cogitanti maximi esse momenli, ut ait Lucilii phi- 
losophus, ne eam quae nobis aliqua parle prodesse queat 
totam repudiemus doctrinam , neque eamdem, aliqua recti 
specie decepti, imprudenter totam ampleclamur. 

Sic non mihi mens est quidquid de Lucretii poemate dici 
possit in hac mea dissertatione includere. Quam multae sint 
artis (2) carmina alter (3) multa arte exposuit ; quibus a 
fontibus poeta hauserit, quas imitationes sui ab Augusti 
setate vel ad nostram suscitarit , quantum linguam latinam 
ditaverit, idem alter tam distincte, tam perfecte expressit, 
ut nihil quod adjiciatur relictum. 

Hoc solum, quod doctissimus et elegantissimus Sorbon^ 
nensis professor mire inchoavit , sed non perficere dignatus 
est , attentius tractare in animo habui, id est quid in philo- 
sophi doctrina laudandum alque veluti proprium nobis vin- 
dicare, quid autem vituperandum,et velut alienum rejicere 
debeamus perquirere. Hic est unus laboris mei propositus 
finis Quem ut melius attingam, diversasdoctrinae partesprius 
sincere expositas volui quam de singulis judicium feram. 

Sic in prima parte, quae expositio dicitur, Lucretium ip- 
sum causam suam quasi agentem inducam ; in altera , quae 

(i)Seneca, ep. 21. 

(2)CicerOi ad Guint. fratr., ii, 12. 

(3) M. Pa4in , Cours profesa^ a la Sorbonne, 1856-1857. 

dicitur critiea, quantum inter se repugnent Epicureae doc- 
trinae initium et finis monstrare tentabo 



Haudoperaepretium est ibi referre longam philosopborum 
etscriptorum seriem quos de^picurea doctrina consultos 
Yolui. Qui enim omnes, tum veteres, tum recentiores, lecto- 
ris memoriae facile obversabuntur. 

Fontes tantummodo memorem saepius neglectos et quos 
negligere est nefas : antiquissima monumenta, quibus ipsius 
Epicuri nonnulla carmina atque priorum ejus discipulorum 
iongiores tractatus inscripti servantur. 

Sunt enim edita, Neapolitanae Academiae diligentia, Her- 
culanensium voluminum quae supersunt ; atque ad Epicurum 
aut ad illius scholam pertinent fere omnes libri. acineribus 
suis ad hanc diem renati. Quos ad legendos jam incliuatum 
propria recordatione inauditorum illorum monumentorum 
quae ipse, in Museo Borbonico, hinc mentis humanae depo- 
situm tanta nocte oppressum recondentia horrueram , atque 
illinc solertissima humanae mentis inventione luci reddentia 
obstupueram, omnino impulit doctissimusParisiensisFacuI- 
tatis decanus, idem et eruditionis suae cum juventute com- 
municandae benignissimus largitor, qui me hos libros atten* 
tissime perlegerejussit, novas inde copias novasque opes ad 
meliorem Epicureae doctrinae intelligentiam relaturum, et 
quidquid interroganti mihi magister et priores ejus disci- 
puli respondissent, velutex adytis emissum, piissima cura 
servaturum. 

Quod opus, tali auctore, perficere me juvit; neque con- 
ceptam meam spem eventus fefellit. Quanquam enim sunt 
rara fragmenta, multisque lacunis interclusa expositio, 

nonnuila tamen eminent quae testentur Epicuri doctrinam 
a Lucretio etiam ad verbum fidelissime ad Romanos transla" 
tam, et quae manifestius faciant quid magister ejusque dis- 
cipuli de summo bono 6t de diis senserint. Gollecta igitur 
illorum verba, quantum ad illustrandam moralem et meta- 
physicam doctrinse partem tenderent, dissertationi meae in-^ 
serui (1). 

Quae loca, a Graeco in latinum ab ipsis editoribus translata, 
mutare nolui , sed religiosissim^ servavi, ne quod eminen- 
tissimi illi viri diligentissime fecerant corrigere viderer, at^ 
que ne ipse a vera obscurorum fragmentorum interpretatione 
longius aberrarem. 

Mihi tamen fatendum me non potuisse in manibus habere 
plures quam sex primos Herculanensium voluminum libros, 
quibus contenta inveni opera quse sequuntur : 

T. I. 1793. Philodemi De Musica (2). Gol. 38. 

T. II. 4809. Epicuri De Natura. Lib. II (3). Col. H * 

Lib. XI(4). Gol. 13. 

T. III. 1827. Philodemi De virtutibus et de vitiis oppositis 

et de rerum subjectis et objectis. Lib. IX (5). Gol. 28. 

(1) Vide p. 11, 12-15, 22, 47-48. 

(2) Ibi animadvertendum imprimis quid (col. 34) de musicfie in- 
ventione dicatur) non divinitus emissae, sed sensim et natura per- 
fectae, et quomodo (col. 35) ad metapboricam fnlerpretationem 
priscse religionis mytbi referantur. 

(3) Aliqua mentio est de corporibus primis et de rerum origine. 
(4)De situ terrse, meteoris et solis motu agitur. 

(5) Liber de ceconomia aut de sapienti acquirendis et servandis 
divitiis. Ibi legitur (col. 27) : a Aliquaetiam eorum quse a Xeno- 
phonte et Tbeophrasto sunt, concessimus esse non improbanda, et a 
philosophis illa quoque vindieanda : erubescentes potius si quid 
utile praetermiserimus quam si quid ab aliis mutuemur. Profeclo, si 

Philodemi De Vitiis. Lib. X (1 •. CoL 16, 

T IV. 183^ Polystrati De injusto contemplu (2). 

Alii vero inscribunt : Adversus eos qui injuste contem- 
nunt opiniones apud multos recepta^. 

Philodemi De Rhetorica (3). Col. 24. 

T. V. 1838. Philodemi De Rhetorica. Col. 32. 

Philodemi sermonum de vita et moribus compendiaria 

* ratione excerptorum e Zenonis libris.... qui est de di- 

cendi libertate (4) Gol. 24. 

T. VI 1837.-^Philodemi de Deorum vivendi ratione, per 

conjecturas investigata, secundum Zenonis plaeita(5). 

Col. 18. 
Metrodori De Sensationibus (6). Col. 21. 

quis nos accusei quod de oeconomia rursus scribamus, nobis sufficit 
Metrodori exemplum, qui, post Epicurum, praecepta et monila et 
constiuitiones accuratius ei usque ad minutiora tradiditet ipse ex- 
secutus est. » 

(i) De superbia commentatio. 

(i) Multa ibi occurrunt notanda de Eplcureaa doctrinae utilitate et 
de causa malorum, quorum ipsa remedium affert. 

(3) Quod iibrum multa diligentia edidit F. Gros, apud F. Didot , 
1852. 

(4) Sunt ad monitoris usuln consilia. 

(5) Erat opus proposito meo roaxime accommodatum, sed quod, 
tristi fato, maxime corruptum habemus. Testem ipsum editorem au- 
dite : (( Philodemi volumen, cujus explicationi incubuimus, fere de- 
speratae lectionis erat : in plurimas enim lacinias discerptum, rugis 
ubique deturpatum, immanibus bians lacunis, pulvere ac situ squa- 
lens, litterularum abrasione faedum , singulari characteris varietate 
incommodum et inusitata nexuum multitudine implicatum, innume- 
rabiles salebras atqueambages illud percnrrentibus objecerat. » 

(6) Gujtts voluminls pagellse sunt omnes inferiori parte tam mu- 
tilae , ut sermo sit perpetuo interruptus. 

Quo4 diserimen inter philoBophos Mareum Tullium .et 
tMGretiumf — Philosophia jacueratapud Romanosusque 
ad aelatem Marci Tullii et Lucrelii Carir neque ullum 
Jiabuerat lumen lilterarum latinarum» donec maximus 
Ule oralor et poeta hic maximus jacentem erigerent et 
obscuram illustrarent. Quam vero , vita anleacta erudi- 
lus y et praBteritorum temporum memor, totam ad mo^ 
rum preeeepta et humanam communitatem conversam ^ 
agendique magistram monstraverat Tullius , eamdem ^ 
tristi experienlia edoctus et novorum seclorum prs^a^ 
jgus» totam ad res externas natureeque leges intentam 
et abstinendi auctorem vult Lucrelius. Ad philosophi^ 
studium venit consularis vir, ne in otio coacto hebes- 
c&t et languescat, patriae inulilis; publicdB rei praeci- 
puum semper respectum habet , atque suos academi- 



cos aut tusculanos libros scribil, de civitale usque ad 
finem bene meriturus. Amicusautem Memmii, cui mala 
publica et (^rivata omnem boham spem abstuleratat, ad 
philosophiftm confugit, quasi adportum, ubirequieset 
tranquillitas ; et, quam caeteri mox ab imperatore Au- 
guslo sunt imploraturi pacem, ipse iu doctrina sapien^ 
tum se invenisse declarat. 

Pkilosapkiafn omnis publici privatique mali rem- 
dium ampleetitur Lucretius. — Etenim, dum bellis civili- 
bus omnia miscenliir^ altjue vietores inhumanis san- 
ciunt caedibus triumphos; dum plerique perterriti, ac 
pene dementes, deos ipsos contra romanum nomen ar- 
matossibi fingunt, atque precibus surda simulacra fati- 
gant ; quid melius quam in animum descendere omni 
metii purgatum, atque ibi procul a negMiis et omni 
\Aofb quiescere ? Quo majoribus <malis caeteri tab^rant, 
«o d«lcius sapieoti sentire se solum esse (elicem (1). 

Ueo Locretius tmtis laudlbus pbilosophmn extoRit, 
ioujos vestigia ingreditur, ut qui soHs ingenii virtbus, 
non anttis^ sed dictis, omfnia quaecivilales alqoe aaimbs 
tuFbant e&pulerit , vitamque io lace elara et in Iran^^ 
qoillo locarit (2). Ipsevuit homioestenebridetterropibim 
oppreaaos liberare, atque ad irafiquiRitatem ducere, 
ratos , obi ratio ot nalorai speoies animis illuxerinl , 
onmia mala evaneseere et «cujvsqoe feHoitatem oertam el 
puram fieri. 

(i) LucreL, De Natitra reram, u, 1-18« 
(J) Id., 1 , 63-80 ; iii, 1-13 ; ?, 1-55. 

' Cfijusdocattehtuin ante omnia poematis tnitnim, quo 
invocat Venerem, qu® Martem dulci amore vineiat, 
belliquQ fqrore^ refrenet et placidam petat Romanis 
pacem (1). 

Quse autem beneScia non ficti dii suo auxilio, sed 
ipsa philosopbia nostra opera nobis conferet. Etenim 
ratio, reli^ioni quidem infensa, verse autem erga sum- 
mum, quod concipimus» numen pielatis adjutrix^ (2^ tes- 
latur non esse deos rebus humanis atque omni rerum 
nalurae ila implicatos ut omnia per eos fiant» inter se 
debellanles, nobisque faventes aUt iratos, et quos omni 
modoplacare tentemus ; « sed, si quse sint ^terna et beata 
numina^ ea nec babere ips^ negotii quidquam, necexbi^ 
bere altjeri, itaqijie neque ira neque gratia teneri^ quod 
€8^t imbecillitatis signum » (5)^ 

Ottttis «nitti Divom natura necesse «8t 
Immprtali e»TO siifnma cum pace frua|^r> 
Semota ab nostris r^us^ sejunctaque lon|^> 
Nam, privala dolore omnl ^ privata periclis, 
Ipsa suis pollens opibus, nihil indiga nosl^ri) 
Nec bene promeritis capitur, nec tangitur ira (4). 

Ad quip aulem ^rrenda fapii^ora qos impellil npal^r 
«uadtis deorujoi timor^ qui Agamemnona jus^it filise cse- 
dem patrare (5)! Ad quam» contra^ n^of uni dulcedinem 

(l)ld.,i,4L 

(2) Id.,v, 457-466. 

(3) Epiiuri verba in latinum a M. tullio iranslata, tteNati|ra 
deorum, i, 47. 

(4) Lucret., i, 57-62; ii, 646-664. Cf. m. 48-8f. 
(5)«.,!, 8M02. 



nosinvitalverapielas, qu^hominerojubelomDiapacala 
mente coDtemplari, (1) beatorum inslar deorum I 

Religionemj ignoranlice filiatn, et omnis mali camam, 
aversatur. — Unde enim religio orla, nisi quod causa- 
fum ignoranlia nos, quidquid terra coBloque rieri vide- 
mus, ad deorum imperium conferre cogitPSed quid sil 
illud imperium, quidqueatesse, quid nequeat; nosnullo 
modo cognilum babemus (2). Quod vero novum el 
inauditum nobis periculum inlenlat, dei cujusdam opus 
esse credimus, quasi proprium esset deorum homines 
perdere posse (3). Dicendum igilur iest ignorantiam reli- 
gionis initium esse. 

Nil aulem pejus ea igoorantia , cujus ita sumos inscii 
ul, quod temere ipsi nos finxerimus, pra vero arctissime 
ampleetamur , neque errores nostros nobis adimi patia* 
mur. Saepiusenim falsae doctrinae struendaeinterfuitima- 
ginancli vis; ssepius nos innumera specie delusit, qnam 
ad vivum mira arte expressam nobis prsebuerat. 

Primum ante omnia quid sibi vult et quid significat 
ea vox : omoia e nihilo creari (4) ; quse non est igno- 
rantisB confessio , sed contra perfecta et absoluta rerum 
onQnium explanatio haberi vult? Qoippe, si red per se 
nihil sittt, oportet iis supponamus deos, mtindo creauda 
pares, qui jubeant omnia e nihiloorirf, et causa sint 

(1) Id., V, 1202, 

(2) Id., VI, 50-67 ; v, 1182-H92. 

.(3)H., V, 1217-1239, Cf.Horau,OdM i, 28; m, 5. 

Goelo toDantem credidimus Jovem 
Regnare.,v 

(4)Id.,i, 150-155, ^ 

6ur ea qjiae nou eraot esse incipiaht. Nos fiigit qut 
sint et quemodo agant illi dii, quos simul, ut deos, ali- 
quid esse quonihil majus concipi queat, et, ut mundi crea- 
tores, omnia diversissima atque contraria pariter facere 
arbitramur. Inde mira ea vulgi de diis opinio : eos nihil 
certum fixumque possidere, sed omnia posse, atque 
nuUa lege, nulia necessitate teneri. Inde immensa nos- 
ira anxietas , quum nihil ipsi per nos simus, quumque 
nullus ejus, cui omnia referimus, infinil^e voluntatis mo- 
dus nuHaque ratio appareat. 

De metu deorum et inferorum, — Etenim,,quominus 
omnia fortuito fieri credas, alque ut aliena et mala hor- 
reas, quid tibi obslat, fateoti mundum per se nihil esse at- 
queomnia per deos fieri? 

Nam, si de nihilo fierenl, ex omnibu' rebus 
Omne genus nasci posset. . . 

Quot mala, quam divtnoortu dicis,naturamdehoneslant 
atque fcedant^S) ! In tam perpetua el caeca rerum muta-'. 
tione, quid vere bonum agnoscas, quid tibi proprium vin- 
dices? Si nulli suntdii, nisi quos mundus declarat, si; 
nullum mundiprincipium,nisiquod mundi instarsil in- 
stabile et imperfectum, eontinuoquenovas formas indu-. 
lurum, quid superest fixum immotumque, ubi tibi sistere 
detur quieto ac beato? Quid vere omni re superius, quod 
dei nomine salules» quodque ut summum bonum omnl 
mente amplectaris ? 
Nequidquam deos fingere tentes omnia ratione cre- 

(l)Lucret., i, 160-161. 

(2) Id., II, 177-181 ; V, 196-200; v, 166-176. 

luMes alqu^ guberDaotes; nihil proficias, quum eoa 
suam iiuperfectuin opus omni lege tam solutos testetur^ 
utcontraria »que approbare et veiie possint; quumque 
niliil inler legem quae hominis mentem et vitam regit ^ 
4eorumque naturam, huic optimse legi saepius adversan* 
tium (1), commune invenire queas. 

Fas tantummodo sentire « impositum in cervieibua 
nosU*is sempitemum dominum, quem dies et noctea 
timeamus. Quis enim non timeat omoia providdntem et 
cogilantem et animadvertentem » et omnia ad se pertine* 
re putantem, cnriosum et plenum negotii deum(2). » 
Nempe nos loti in illius manu » neque ullo modo in nos- 
tra potestate esse nobis videamur necesse est. 

Perterriios nulla possit salvos et securos facere ignotae 
legis obedientia. Non enim deorum esl imperare , neque 
noslrom parere ; sed ipsi qood arbitrio suo decrevere , 
dii in nobis faciunt mutantque. Nihil nos agendo eorum 
omnipotentisB addimtas. Nihil ipsi nobis debent. Imo 
nullum neque sui, nequeejusquodnoslrumdicimus ope* 
ris, respectum habent. Quid enim certum et proprium in 
ignota ei mutabili eorum voluntate dicas? Facilius oceani 
fluctus numeres <[oam infinitte illius potentiae terminos 
modosque assignes. 

Quoeumque igitur mentis aciem intendas , nihil per- 
spicias nisi mundi creatores deos, et mundum, perpetuas 
mutalioni tradilos, ut mala usque renascentia tibi conti- 
nuentur. Quid ultra vitam, huic vitee quam vivissimi- 

(1) Lucan., i, 138. « Victrix causa diia placuit.... » 

(2) Cicer., De Nat. dcor., i, 20. 

leni, exQogites ? Nil amplius, nil melius dii possuQt, quain 
quod eos in reruro uatura manifestos facit. Quid igitur 
tibi unquam sperandum, nisi vana haec bona et mala 
quorum ex alternis vicibus constat vita humaiia (1 ) ? Bona 
autemtua caducaquam proximasuntmalis ; atque etiam 
in iis quos faustos dicis dies, quantum te incerlae tua> 
conditionis conscientia sine intermissionci premit et 
urget! Sic tibi semper vivendum illius simili miseri, 
^ui ensis supracaput pendebat, et qui mortem ipsi im- 
Riinenlem continuo horrebat* 

Neque in ipsa morte miseriarum finem tibi sperare fas 
est. Quomodo enim tibi perpetua mulatio, quae vitas 
causa est, causa mortis esse possit? Quomodo tibi 
extra mundum, qui ipsos etiam deos continet, sit perfu- 
gium? Pars es mundi, qui te mortuum ad vitam usque 
novam servabit, usque nova deorum arte exercendum at^ 
qtie torquendum. Qui dii te vitadonarunt, tibi vitam con- 
tinuare possunt. Tu autem neque per te nasci^ neque per 
te roori potes. Queroadmodum , quum vita tibi non erat 
iocepta, esse poteras, sic, quum tibi hsec vita finita erit^ 
peleris superesse. Nulla ratio initii neque finis apparet. 

Contra quumper deos vivas, qui SBternum vivunt, sis 
totus vitalis necesse est, atque, dd eos morte remissus, 
tterum vivendi necessitatem subeas, ea quam jusserint 
sorte damnatus. Quse enim vita esse queat, quae non dam- 
natio etsuppliciumesse videatur? Sic tibinulia bona spes 
in futurum , sed tanlum conlinuus metus illins divinae 

(1) Lucrel., iii, 953-958, 1091-1094. 

domioalionis cujus servus es , et eui uihil te , fie mort 
qQidem, subtrahere potest. . . 

Nam, si certam linem esse viderent 

^rumnarum homines, aliqua ratione valerent 
Reliigionibus atque minis obsistere vatum : 
Nunc ratio nulla est restandi , nulla facultas , 
.^Etemas quoniam poenas in morte timendum (i). 

■ 

Est igitur oecesse deorum timori timor iDferorum 
accedat. Quum ea, quam his iu terris vivus duxeris , vita 
non lua fuerit , vilam pariter, quee tua non futura vide- 
tur, alibi mortuus duces, inccrtis, quos diis jubere pla* 
cuerit, casibus aelernum ludibrium traditus. 

Qua vero animi tranquillitale unquam fruatur .quL 
neque in se ipso, nequeapud deos, miseriarum requiem 
sperare queat, qui autem seraet ipsum ignoret et fugiat, 
deosque reformidet invidos el iratos eosdem et a)leraos. 
Quantumvis imbecillam suam sibi naluram fingat, ioter- 
dum eam esse aliquid non omnino negare potest ; et, quam- 
vis nequeat dicere quem ad finem tendat , putat tamen 
erealores deos sibi proposilum quemdamfinem habuisse, 
bominique imposuisse attingendum. Sic inscii quo sit 
eundum, et qua viaet qua arte vitae partes explendae, ve* 
lut in tenebris pavidi (2)et vagi errant, quos in omnes 
partes desperatio prcecipiles agat. Denique supplice et 
tremebunda voce quosnesciuntimplorantdeos, qui ipsis 
viam monstrent. Sic ab alieno auxilio cui male confidunl 
suspensi, a prsesente futuraque sorte quam segre ferunt 

(l)Id., 1,108-112. 

(2) Id., 11,57; III, 90; vi, 38. 

aut reformidaiit aeqoe abhorreDles, infelicem vitam sine 
olla spe vivunt. 

Post mortem deos expavescuut judices, quibus vil^B in 
terris actsB ratiooem reddere debeant, quibusque, quam 
suimet ipsorum curam habuerint, non facile approbent. 
Saltem, dum sua humanitate quasi circumvallati erant, 
inlra eos et deos intervallum aliquod esse c^ecis videba- 
tor.Qoumvero, postmortcm^terrestrinaturaexulietnudi 
ante Deos vocantur, quasi subito ipsorum oculi aperian- 
tur, se iis omnino obnoxios vident. Tunc deorum ignol® 
volontatis majorcura eorum animum invadtt atque cru- 
ciai. Jam nihii ei divinse legi anteponendum, jamqooqoe 
nibil ampliosproeaexsequeodafaciendum.In hacigitur 
aliera vita sofae sopersunt et ira deorum et pcena slerna 
subeondse. 

Tonc metu immenso maxime horrendas minislrante 
imagines, nobis fingimus Deos inaudita excogitantes 
supplicianaturaenostraequam maxime repugnanlia, quse 
osque nova usque renascentes nos in tenebris torqueant. 
Hic igitur esse videtur fruclus religionis, id est doc- 
trinae quae deos mundi creatores atque omnium qoae 
fiunt auctores inducit, ut , quidquid his in terris horre- 
mus iis referentes, nihil magis quam loca deorum plena 
reformidemuSy atque ibi esse malimus ubi eos minus esse 
quam ubi eos magis versari putamus ; ut deos quasi rai- 
seriis nostris Iselantes invisos babeamus; denique ut vi- 
tam terrestrem tantummodo horrore deorum, quasi ali- 
qoam fonesti ad eos reditus moram, amplectamur, de- 
sperantes alque insnna vivendi cupidine ebrii. 
Qoam contra religionem totas animi sui vires intendit 



— 10 — 

Luereliufl arctis illius fiodis menles exaoluturiis (1), 
quippe qui pro cerlo habealnibil homini utiliusquam ab 
ea emancipari (2) et liberum ad veri indagatioqem inee- 
dere : elenim 

Humana ante oculoa foede quum vita jaceret , 
In terris, oppressa gravi sub relligioQet 
Quas caput a coeli regionibus ostendebat , 
Horribili super adspectu mortalibus instans (3) , 

nullus humansefelicitati locus erat. Hominis ergo inter-* 
est ante omnia veram deorum et suimel ipsius cogni- 
tionem obtineat, qmni melu liberandus. Sapere tan^ 
tum audeat^ et facilem referetde religione triumphum. 
Ratione et vera rerum specie illustratus ^ non quidquid 
in natura pro malo habet velut divinum sBternumque 
opus metuet et venerabitur, sed quod deorum et homi- 
uis estab eo quod reliquae est naturee disjunget, rerum 
deorumque servitium excussurus, suique vere compos 
futurus, 

Quare relligio, pedibus subjecta, vicissim 
Obteritur, nos exsequat victoria caelo (4). 

Dei scientiam a scientia rerum esse disjungendam.— 
Quod igitur Epicuri discipuli stoicis objicere solebaiit^ 
eos, omnia miscendo, el rerum et Dei scientiam tollere, 
illud Lucretius religioni objicil, ratus : deos non sim- 
plices, ^eternos, immutabiles, sapientes, bonosque et 

(1) Lucret., i, 930-931 ; iv, 6-7. 

(2) Id.,v, 1193.1196. 
(3)ld., 1,63-66. 
(4)ld., 1,79-80. 

bMtosconcipi po^e, nisiextramuQdumqui nihil simile 
9ibi merito vindicare queat. 

lilud item non est ul possis credere sedes 
Esse deum ^anctas inr mundi pariibus ullis (1). 

. Qiiorum Lucretii verborum commentationem apud 
Pbilodemum de deorum natura contra stoicos disseren-^ 
tem legimus : 

« Si qvis ipsum (Deum) omnino otiosum, qualis et 
ipse est, finget el simul in solido ; etiam hanc senten- 
tiam nequaquam multi comproharunty quisquis enim 
baec dicii irridetur ; siquidem absurdim essc: ejus opi- 
nionem et syslema omnes faciie agnoscunt (2). 

«Quapropler hocpro oerto statuimus : videlicel quee- 
dam oportere quasrere et definire de diis^ qusedajm vero 
nec qua&rere qec definire (5) . 

« Quamobrem Deos astris nec circumpo^itos nec in-. 
sertos diicere oportet : neque enim consentaneom estt 
putare Deos in materiam esse projectos, uti rectum non 
est dicere eos projeclos esse in has res adeo parvas ; 
sed oportel collocare in regione quae superiorest, non 
in ea quse intermedia est. Quare admiltendum non est 
complicationem vel maxime fieri harum rerum quae se- 
parandae sunt(4). » 

(1) Id., T, 147-148. 

(2) Herculan. volum. qus^ supersunt, lib. vi. — Philodemi De 
deorttm Tivendi rattone, per conjec|uras inyestigata^ s^undum Ze- 
Donisplacita, col. 11. 

(3)lbid.,col. 14. 

(4) Ibid., col. 15. Cf. Lucret., v, 114-152. 

Sic Philodemas et Lucrelins Dei et rerunfi naturam 
separatim requiri et definiri jubent , ul ignorantiam et 
omnem animi perturbationem exuamus. 

Sola via ad felieitalem npn omnia, stoicorum inslar, ut 
bona et nobis accommodata laudare atque amplecti, ne- 
que, reiigionis more, ut malaet nobis infensa damnareat- 
que borrere; verum discerequid nostrum et alienumy 
quid bonum elmalum, quid Deos el rerum naturamesse 
dicamusy atque simu], quas fabulasratiocinandi autima- 
ginandi visexcogitaverit, omnino dediscere. 

Quum enim omne malum ab injusta divinarum physi- 
carumque rerum confusione oriatur, necesse est attenta 
ulriusque scientiae distinctio nos, omni falsa opinione li- 
beratos» ad viam vere felicem ducat. Qu(B est utilitas 
physiologise Dei scientia expurgatae. Ibi omnes Epicuri 
discipuliconsentiunty et^antequamad Lucrelium venia- 
mus, alterum ejusdem doclrinae interpretem, quamvis 
interrupto sermone ioquentem, audire placebit. 

Laus physiologice apud Polystratum. — « Quae- 
cumque vane animum perlurbanl auferat sapiens; quod 
fieri non possit, nisi exquirendo agnoscat res pertur- 
bationem afferentes esse fallaces. Qux meditelur, sani- 
tatis curam gerens : si enim sanatur, ne ab una quidem 
harum rerum turbabilur a quibus nunc turbatur. Etenim 
ego, inquiet, id novi, idque cupio , immo id (l)censeo 
quo instrui satago Jure igituromnem perturbatio- 

(1) Herculanensium voluminum quse supersunt lib. iv. — Po- 
lyslraii De injusto coniemptu, ool. i . 

nem irridere poterit is qui ab se rejecerit omnia qu® iU 

km admiltere possunt Hsec cogitandi ratio , ut et 

adverdarii concludnnt, immulat eos qui hsec mente re-^ 
voivunt, ipsos etiam qui superstitioso metu prius agita-» 
banturin agendo, quique,si quid audacler(l) egerint, 
suam deinOesequentescogitandirationem, actionumre* 
tractalionibus timoribusquecohibentur (2) ; quemadmo* 
dum et eum fecisse qui serpentem occidil in templo nar-» 
rant : quum ei nescio quid adversum accidisset post 
hBdCy calce dimisit parvum serpentem, quem feruntin^ 

surrexisse Verilas undique sibi consona et nullate^ 

nus repugnansy uti falsilas imperturbatam redditde sin* 
gulis rebus fidem ; propterea solvit ad omne , quod hisce 
de rebus quispiam dicatqui (5) nihil ostendit de ea qum* 
tione : num scilicet possint, necne, existere in natura 
hujusmodi potentiae, quales traduntur^et Deus isla pos- 
sit conferre secundum suam voluntatem. Protinus enim 
necesse est ul in ipsis rebus harum potcntiarum aberra-^ 
tionesreperiantur naturaliter...*. Hffic nequaquam ab 
eorum deorum sapientia et voluntate perfiGi; autbaec 
quidem sic, alia vero sic. De his igilur observandi sunt 
non qui per syllogismos aut indoctiones ai^umentantur, 
nec qui eloquentiam oslentant, nec qui, alio modo(4) dis- 
serentes. . . , neque de hujus (Dei) nalura et votuntate ne- 
que de nostra aliquid cerli ferunt. Qui autem recte de 
horum omnium natura disserunt, iis solis contingit veri- 

« 

(i)lbid.,col. 2. 

(2) Cf. Lucrel., iii, 41-58. 

(3) Polystral., loc. cil., col. 3. 

(4) Ibid., col. 4. 

tatem cotispicere : eteniiB possibiiia et impossibilta 9ive 
seGynduni esseatiam (1)^ aut poteDtiam, auteffieaBiam» 
sufit. QufiB igitur solum aiiter suut ooasiderari nofi deix 
beiit;etiionaullaquidem omntuoiropossibiliasuot^ seu 
nequeunt l^xistere, autfieri, aut permanere, et alia sttnt 
falsa secundum poetarum fabulas qui muitas opintooes 
indiderant.*.». ]d autem eilicit pbysiologia ut meosnoii 
ignoret omnes naturales eiTeetus ^ a qua aufert omoem 
suspicionem vanam , uti etiam cceteras animi perturba*^ 
tiones» quiBCumque per vanas hjljsasqua opinionesgH 
gnuntur ; atque sola Ubemm vitam e^mparat (2)» quum 
owfidalMimw ob perspeetas eanwi nmwsm% qi4m 
pertdrbationem afSerunt ; uti etiam tyin igflborfftioM^ 
tum errore , tum falsa opinione liberatur ; qupd ad libe^ 
ram vitdib pertiQ^at (§)••» 

«c Sic in lusum e^ obleolanienium jucundum proprium» 
que transimu^ : quod fit t^ntummpdo a recta, quemad-» 
modum inveata esl, pbysiologia eorum qui omnium 
rerum naturam investigaruitt ; qpomodo se babeant et 
ba))erent baBC^ m tamen id fieri potpst; quum sint tqm 
nobis propria » tnm alien^ qnm efficiuntur pon naturalia 
^lum, sedetiam moralia... (4). Hasce doctrinas quis-f^ 
quis sequatur^ utique obtinere poterit vitam felicem ad^ 
versusomftia mala^etgaudentQmde quacumque re quis 
optaverit gaudere. Noa.^im mrum (^) obpox.ios malis 

(i) Ibid., col. .H« 
(2)Ibid.,col. 6. 
(3)Ibid.,col. 7. 
(t) Ibid., col. 10. 
(5) Ibid., col. 20. 

quse sluUas opiniones comitanlur sectatores suos esse 
facieicum vulgi amentia, sed vitam traaquillam vereet 
liBtam in omDibus esse (1). » 

LausphysiolagkBsecundufn Lucrelium. — Rerumoalu-> 
rad ioterpres, qui lestalur alias esse leges quam morales 
illas quas religio hoc io muodo oeqoidquam qusrit et se 
reperisse profitetur^ sese fert et Dei scientis et buma-^ 
oae felicitatis (2) ministrura. Certis enim includit finibus 
meotem nostram, aliler oullum modum servatupam , 
atque de omnibus quss fiunt dubiam aut loaiam opioio- 
nem cootra deum et aos ipsos iocooaulto conversuram. 
Uode eoim impii errores qui nos de deorum voluotate 
queri jubent, uode pravaanimi inclinatio qua ipsi nos-* 
Xtx naturae adversi ruimus » nisi quod oosmetipsos et 
muodum Deumque igooramus? Nam , quum arbitramur 
omnia e nibilo oriri » id est incerta ignotorum deoruoi vo* 
luntate creari^ nibiljam certiretinemus quod produceo- 
dis servandisque rebus praesit, quodqueooa ipsiamplecti 
et imitari velimus. Ergo ooslra ioterest firmum aliquid 
lixumque io rebus ipsis deprehendamus, quod sua lege 
et suo modo contineatur, atque ad ipsa semina pervQ- 
niamus e quibus omnia secundum justum rectumque 
brdioem eoascaotur. 

At Qunc, 4emiDibii8 qiiui oeriis quasque cceAn(ur« 
Inde enascitur, atque oras in luBiiius exit^ 
Materies ubi ines^t quojusqu^ e^ cocpara prin^a; 

Cl)Ibid., col. 21. 

(2) Lucrel., ii, 14-19; v, 1193-1196. 

Aique hac re Deqaeuol ex omnibus omuia gifni, 
Quod ceriis in rebus inesi secreta facuiiaH (1). 

Quse autem secreta facullas est abdita ralio, iotima lex, 
causa genilrix , quam noa oculis videmus, sed ubique 
pneseotem ralione seatimus. Eadem nasci monslra noa 
patitur, atque jgenera animaotium certis formis inclusa, 
rerumque ordinem perpelua necessitate vioctum et factt 
el rpgit, 

Dmnia quando 
Seminibus cerijs, cerla fneniirice, creata 
Consenrare ^eaas eresceniia pos»e videmus. 
Sciticet id certa 6eri ralionc necesse est (S). 

NaturiB igitur specles nos ad reclam lcgum cugnitio- 
hemducit, atque docet linibusjuslis ct spesetmetus 
noslros continere. Qua duce non jam scindimur studia 
Inter contraria, ad perniciem aostram cfeco impelu ituri. 
Scd physioiogia, verfc efga deos pietatis adjutrix , nos 
ab omni vaoo metu aut insana cupidilate liberatos quae 
nostra , non quse aliena sunt, quserere atque colere jubet 

Aliterenim vivamus similes puero, quem omnia ia 
tenebris terrent , aut potius similes bellux, qux sese ad 
id quod prsesens est accommodal, pauiulum admodum, 
senliens prseleritum aut futurum. Nil eoim aliud sunt 
eupiditates nostFEe quam mala quibus inscii laboramus, 
versButi1itatisvertequenostr£BsaIuti8immemore9.Nempc 
quidquidavemuB, illudexlemploomnia exsuperare per- 
feclumque bonum esse videtur; contra, quum aliquod 

(!) l^ucret., I, l70-t74. 
CJ)Id,, II, 707-709. 

nobts periculum immtnet, nos taotus lenet vitsB amor, ut 
propter eam omnes vivendi causas perdere non abnua- 
raus^atque, vitseinfuturumservanddBamore, praesentem 
omni modo contemnamus alque repudiemus. Quum per 
angustum iter luctamur ambilionis, quid arduum, quid 
periculosum, quid violentum, imo scelestum, quod 
nos ab honore aliquo et aliqua dignitate persequendis 
deterreal, dum ad fastiguim perveniamus atque mox il- 
lius fastidio laboremus aut magna ruina pereamus (1). 
Nihil lamen bonse vitee funestius quam quum feminse 
amore cruciamur, quippe qui nobismet ipsis sanandis 
obstemus. Quol commoda ei quam amamus el cupimus 
Iribuimlis, qu8B vere non habet! Cujus pretii immensi 
vel minima habemus dicta factave ejus sub cujus nutu 
desidiose et turpiter vitam degimus (2) ! 

In omnibus autem cupiditatibus hoc commune earum 
principiuminvenimus, rerumscilicetel nostrummetipso- 
rum ignorantiam, quce nosjubetimprudenter quod adest 
sine ullo modo odisse et fugere aut adamare et persequi. 
Immoderataenim cupido vere insania dicatur, cujusnul- 
lum remedium est, nisi singula ad suam mensuram et 
suumpondusaestimemus. Inde tam longse argumentatio- 
nes Lucretii seanimorum medicum ferenlis, quibus pro- 
bat nihil pejus quam breves luulto emptas dolore voiup- 
tales, nihil aulem nalurse noslrse accommodatius quam 
vilam secundum rationem ordinalam et temperatam. In 

(i)Id., V, 1119-1159; ni, 59-73. 
(2)Id.,iv, 1056-1169. 

promplu essefelicilatemiteruindtque iterum du^it, quam 
nonmuilo labore extorquearous, sed quam extensa manu 
carpamus^ dummodoiis simussimiles qui pauca cupiunt 
et quos pauciora beatos faciunt. Noslra enim bona si vere 
noverimus, felices erimus. 

Nam, si quis vera vitam ratione gubernet , 

Divitise grandes homini sunt vivere parce, 

^quo animo : neque enim est unquam penuria panri (i). 

Ergo corpoream ad naturam pauca videmus 

Esse opusomnino, quaedemantQunquedoiorem; 

Delicias quoque uti multas subslernere possint ; 

Gratius interdum neque natura ipsa requirit(S). 

Quod si pacata et prudenli mente parabiles ttas et lae- 
tas amplectamur divitias, ad utilissimos usus eas con- 
ferre poterimus, atque, natura el tempore auxiliantibus, 
omnes quibus vita politur et exornalur artes invenire. 
Loco igitur ejus stultitiae , qnsd nos Tantalt^ aot Sisypbi, 
aul Ixionis, aut Danaidarum (3j inslar, jubet inutiii 
cpnatu eadem semper tentare^ quse nos semper frustra*^ 
tosexcrucient, atque 

. . .. antmi ingratam naturam pascere semper, 
Atque explere bonis rebus satiareque nunquam (4), 

nascitur scientia activa (5) quse se beneficiis usque no^ 

(l)ld., V, 1116-1118. 

(2) Id., II, 20-23. 

(3) Id., 111,992-1023. 
(4)Id., III, 1016-1017. 
(5) Baco, Novum organum. 

vis approbat atque hominem amplo laboris sui pretio 
donatum delectat et explet. 

Navigia, atque agri culturas, mcBnia, leges, 
Arma, vias, vesteis, et csetera de genere horum, 
Pnemia, delicias quoque vitae funditus omneis, 
Carmina, picturas ac dsedala signa, politus 
Usus et impigrse simul experientia mentis 
Paullalim docuit pedetentim progredienleis. 
Sic unum quidquid paullatim prolrabit aelas 
In mcdium, ratioque in luminis erigit oras. 
Namque alid ex alio clarescere corde videbant 
Artibus, ad summum dotiec venere cacumen (4). 

Artes autem^ naturse opus et vitse humanae adju* 
menlum , male lueanlur felicitatem noslram » ni bonum 
summum quo tendamus, atque viam qua ad id recto 
Gursu possimus pervenire, benc noverimus. Oporlet 
igttur nobisratio semper veram noslri conscientiam et 
rerum notionem sufiietat» et quid cupiendum , quid ti- 
mendum» quid quserendum^ quid vitandum sit, clare et 
distincte monstret. 

Polest esse scientia. — Quemadmodum enim maxima 
cura Dei seientiam a scientia rerum distinguere necesse 
est» ita verumafalso sejungi oporlet, ne humanam men- 
tem et vitam omnino damnemus, utrique pariter difn- 
dentes. Non nostrum est omnia scire, sed qusedam scire 
nostrum est. Atque etiam, quum nostra deficit cognos* 
cendi vis, bujus imbecillitatis certamclaramqueconscien * 

(1) Lucret., v, 1447-4^56. 

liarn habemus. Procul ergo a nobis qui hominem nihH 
cerli cognoscere profitenlur. 

Denique, nii sciri si quis putat, id quoque nescit 

An sciri possit quo se nii scire fatelur. 

Hunc igitur contra mittam contendere causam, 

Qui capite ipse suo instituit vestigia retro« 

Et tamen hoc quoque uti concedam scire, at id ipsum 

Quaeram , quom in rebus veri nil viderit ante , 

Unde sciat, quid scit scire, el nescire vicissim ; 

Noiitiam veri quae res fatsique crearit y 

Ei dubium certo quae res differre probarit (1). 

Natura igitur vel invitos jubet non omnia pro incer* 
lis rejieere , sed soli opinioni quam evidentia non com- 
probavit ditTidere, clarde vero et dislinct8& evidenli(e 
fidem (irmam et integram adhibere. 

De sensibus. Ab iis omnem notitiam veri ariri. — ., 
QnsB autem veri notitia non ab humana menle, sed 
ab ipsis rebus procedit : est enim ipsis sensihus <^rea~ 
ta (2). Hoc est scientiae fundamentum ^ quo vita atque 
salus hominum nixatur, et quod nullo modo cverli 
possit. 

Quo referamus enim ? Quid nobis cerlius ipsis sensi- 
bus esse possit? Qui vera ac falsa nolemus (3)? Nequid* 
quam obpcias hoc testimonio nos falli posse; non sen- 
sus nos decipit, sed ratio; non quod e corpore cxterno^ 
sed quod ab inlima menle venit. 

Non umen bic oculos falji concedimus hilum : 

(1) Id., IV, 471-479. 
(2)ld., IV, 480-524. 
(3) Id., I, 700-701. Cf. I, 4!24.4f6. . 

f Nam quecanfque loco sit lux aui umbra, tueri 

Ollorum est 

Nec possunt oculei naluram noscere rerum. 
Hoc animi d<$mum ratio discernere debet (i). 

Sola oi^inio nos in errorem Inducit ; quippe qusB res ip- 
sas capere arbilretur, atque tanturo capiat vanas sine 
corpore species , inanesque formas, quibus nihil certi, 
nihil solidi inest. 

Deinde adopinamur de signis maxima parvis, 
Ac nos infraudem induimus, frustramur et ipsi (!2), 

, ,..,*. Mttlta videmus^ 

Quse violare fidem q«asi sensibus omniaquserunt^ 
Nequidquam : quoniam pars horum maxima fallii 
Propter opinatus animi, quos addimus ipsei ; 
Pro visis ut sint, quae non sunt sensibu' visa (3). 

Sensus aulem res ipsas percipiunt, aul potius ipsi cor- 
porei corporibus moventur. 

Tactus enim, tactus, proh divum numina saucla ! 
Gorporis est sensus ! (4) 

Qui fidem sen^bus adhibet Don potest dubitare quin 
ipsam rerum naturam et nihil ab ea alienum fictumque 
possideat. Etenim^ quum sensu res cognoscimus, nut- 

(i) Lucret., iv, 380-383 , 385-386. 
, (2) Id., IV, 814-815. 
(3) Id., IV, 463-467 
(4)ld.,ii^ 434-435. 

lum jam intra nos el eas intervaUum. IpsdB nobiscum 
sese communicanl. 

Dico igilur rerum eCBgias tenuelsqae Agiiras 
Mittier ab rebus, summo de corpore earum, 
Quse quasi membrana vel cortex nominitanda est , 
Quod speciem ac formam similem gerit ejus imago , 
Quojusquomque cluet de corpore fusa vagari (1). . 

QusB rerum simulacra vocat Lucretius. Ea nobis rea 
aut, quod unum esse videlur, rerum cognitionem im- 
primunt. Nullus igitur nosler labor quse ignoramus nos- 
cere. Sinamus tantum eos e rebus emissos cognilionis 
artifices opus suum perlicer.e. Sunt autem tenuisst- 
ma (2) eadem et velocissimasimulacra. 

ii Tenuitas longe ab ea distans , quae sensibus perci- 
pitur, tenuitate, simulacrorum in motione celeritatem 
insuperabilem arguit (3)... Si eximie levia sunt, mani- 
festum est ea eximie quoque celeria esse in motione. Et 
si ad summam pari celerilate praeditaesunt atomi, dicen- 
dum est, commigrantibus ipsis, dum unum in locum fe- 
runlur, perennem utique meare fluxum, neque eis ob- 
sistere ullra meantibus (4j. » 

Quum singula nos efrugianl simulacra necesse est muka 
ad nos adveniant, ut ea adesse sentiamus, et nos quasi 
vacuosoccupent ; necesse estquoque puncto lemporis per 
infinitum spatium advolent, ne antecedentia jam ante 

(l)Id., IV, 46-50. 

(2) Id., IV, 109. 

(3) Herculan. volum. quse supersunl, lib. ii ; Epicur., De Nat., 
lib. II, col. I. Cf. Lucret., iv, 177-180. 

(4) Ibid., col. II. Cf. Lucret., iv,184; ii, 156. 

eornm quae sequuntur adventum evanuerint. Ut igitur 
rerum cognilio fiat, non nobis , non nostra ratione opus 
esse videtur, sed tantum et numero et motu simuiaero^ 
ruro. Denique deflnire possis cognitionem aliquid corpo- 
reum simuiacrorum coiicursu ortum. 

Qu8B autem delinitio testatur nihil esse in coguitione 
quod non sit in rebus. Quid enim sunt res ipsse, nisi 
oorpora atomorum concursu orta ? Nonne videmus omnia 
quee sunt multis e partibus coostare, atque perpetuo 
mutari.^ Nibil simplex et immotum in rerum mtura. 
Vjs autem creatrix omnigenos coelus indefesso motu 
experiri videtur, dum partes innuraeras conjungit aut 
disjuDgit, diversissimas res ad lucem editura. 

Quemddmodum autem res esse non possunt, nisi cu- 
jusque rei partes coierint, ita nos rem nullam cognoseere 
ppssumus, nisi quaedam ejus partes in nobissimul con- 
venerint. Prima principia vel simulaera ante moveanlur 
atque misceantur necesse estquam aliquid sit, autali* 
quid noscamus. Itaque noli credere rem tibi cognitam, 
quum nullus simulacrorum concursus ad te faclus est, 
etmundum, quumnullus principiorum motus nullusque 
congressus, imo quum nulla principia erant, jam a 
diis conceptum (1). 

Seu de nobis, seu de mundo agatur, fatendum est non 
prsire, sed sequi rationem. Res eam informant^ non illa 
res. Illius igitur interest non dominam, sed servam, non 
principium eausamque, sed efTectum atque consequcn- 
tiam agnosci. H^c est veri bonique conditio. 

(l)Id.,v, 182-187. 

Naluram hanc exlernam qu® uos continel fugteba* 
mus, nunc ad eam redeundum. lUi stuile imperare vole- 
bamus, nunc ei parendum. Ilii prsefuisse deos arbilra- 
bamur qui non adhuc natae integram cognitionem sibi 
finxissent, atque eam nasci ficlaB huic cognitioni similem 
jussissent; nunc soii nalurae et sua origo et sua forma 
sunt tribuendae. 

In omni re, mala est mentis anticipatio. Ne igitur 
concipiarousaut conceptam velimus aliquam rerum figu- 
ram vei utilitatem, quam non secum re^ ipssB attuierint 
atque declararint. Quam autem ipsi nos subtmus ne- 
cessitatem, eam vei diis nobiscum communem agnos*^ 
camus. 

Ctenim experientiam solam ducem sequi debemus et 
sensus solos audire magislros. Sic discimus in rerum 
natura nihii a nihilo nasci, nihilque ad uihilum reverli, 
sed omnia non omnino incipere neque perire^ atque ele- 
mentorum» qu^e nos singula efTugiunt, sed conjuncta 
movent, nullumesse principium nuliumque finem. 

De perpetua rerum mutatione. — Quid enim nasci 
vei perire voeas^nisiooaiescere aut dissolvi(l)? Sicqua&- 
que fiunt parllcularum adjunctione augeri vides, atque 
earumdem solutione decrescere. Nonne autem mult^B 
sunt res per quas tenuissimarum partium fit effluvium 
ita perpetuum, ut ipsae omnino mutentur novisque e% 
elementis constent? Post autem itanc supremam muta- 
tionem quam morlem dicimus , non corporis materies 

(i) Empedocles, cdit. Karslein, 77-82. 

ad nihilum redigitur , sed disjuncla ad alios concursus, 
aliasque res formandas vel reparandas, converlitttr, 
Quare merito dictum esl in mundo mortem e vila nasci» 
atque e vita mortem , et nuliam esse sBterni motus re- 
quiem,nullam semper vivae naturas exstinctionem. 

Haad igitur pereunt queecumque videntur : 
Quando alid ex alio refictt natura, nec ullam 
Rem gigni patitur, nisi morte adijutam aliena (4). 

' Ut autem nos simulacra, quaenobis res manifeslas fa- 
ciunt, non ipsa singula sensibuspercipere possumus, ita 
elementa, quibus convenientibus aut sese disjungentibus, 
res omnes esse incipiunt aut desinunt, sensibus cernere 
nequimus. 

Omnis enim longe nostris ab sensibus infra 
Primorum naturajacet(2). 

Primordia tantum 
Sunt infra nostros sensus, tantoque minora, 
Quaro quae primum oculi coeptant non posse tueri (3). 

Nihil autem certius quam in natura aliquid esse 
certi, quod neque animum decipiat nequc res inanes 
esse paliaiur. Nihil certius quam esse aliquid solidum, 
quod in omni rerum vicissitudine non mutetur neque 
pereat^ sed semper idem simplexque maneat ; quod 
nullis partibus constet, idem et tenuissimum, oeque 
dividi neque dissolvi possit ; quodque ubique et semper 

(1) Lucret., i, 263-265. Cf. u, iOOi-1008. 
(2)Id., II, 313-314. 
(3)Id., IV, 109-112. 

per spatiam inflnitum ex aeterno tempore moveatur , 
omniaeerto ordine crealurum et renovalurum. 

De eorporiius primis et inani. — Fatendum est igi'- 
tur esse corpora qua^dam soliday prima et daterna (1), 
sine quibus nibil esse potest, et qu^ coilata rerum natu- 
ram efficiunl. Qu^e primordia sint cseca (2) necesse est: 
elenim, ut sensuseffugiunt, sic nullo suntsensupraedila; 
imo curres qux sunt, etnon alias, crearint, nulla causa 
apparet rationi approbanda. Tantummodo quod sensu 
cognoscere possumus, quamdiu existit, pro vero bono- 
^iue habendum. Nihil, ultra quod corpore constat, sen- 
sus movere aut quidquam sentire potest. 

Nulla igitur ratione illustrata voluntas (3) materi» 
parliculis et motum et sensus et quas induunt formas 
sponto sua dat el adimit. Contra corpora prima solo suo 
pondere moventur, et diversis rerum formis ipsaortum 
dant. 

Sic de initio motus et de origine rerum non multa 
Harranda. Gorpora caeca , quibus nihil subest neque ob- 
siat , cadant necesse est recte deciduo lapsu (4). Quilap- 

(i)Id.» 1,540-551. 

(2) Id., II, 864-869 ; ii, 906-917 ; ii, 962-971 ; i, 914-19. 

(3) M., II, 167-181. 

(4)Id., II, 184-215; i, 1051-10116. Lucretius negat uliom 
6886 corpu8 quod seorsum feratur, ne flammam quidem vel fumnm, 
et fabulis adscribit quse de hominibus feruntur sub pedibus nostris 
oppositam terrae partem babitantibus , quasi ad medium , non ad 
imum, omnia tenderent. 

sus^ omnium qu^ iiupt priDeipiumy ipse materiem uon 
undique stipatam esse requirit. 

Quaprppier locvs est intaelus inane vi^^insque, 
Quod si non esset , nuUa ralione moveri 
Res possent. 

Imo siue inaDi nulla esset rerum natura : 

Si nuUum foret, faaud usquam sita corpora possent 
Bsse., 

loane igitur, quod omnia conlinet, in quo fit otnnium 
lapsuSy supreroa apparet conditio, ultra quam ire nefas, 
et quse toli rerum ordini pr^esidet. Per illud enim solum 
possunt rerum eiementa congregari atque sejungi , res 
ipsa cerU& inlervallis cerlisque formis distingui. Per 
iilud, quse sine eo immobilis infecundaque jacuisset ma- 
teries, ne rudi quidem iDdigestseque moli similis, vi- 
vere incipit, atque, mira fecuuditate exuberaus, res 
diversissimas producere. Ergo, uisi in inani sese ex- 
pandat, aut inane inlus suscipiat maleries, nescio 
quid sine vita, sine forma, sine anima, sine sui con* 
adentia, et quod re vera non concipi neque esse queat, 
sternum sit necesse est. 

Ne dicas tamen res e nihilo creari. Negat enim Lucre- 
t4us mundum esse formam omnino inanem , quam qui- 
dam iaius spiritus alat ipse inanis; verum pronuntiat 
ipsa siae inaDi esseprimordia, quibus vere constat rerum 
natura. 

De clinamine. — Objicias tamen tibinon apparere quo- 
modo corpora solida et cseca, de quibus nihil ampliusdi- 
oere queas, nisi ea iDDumera perpetuo motu deorsum 

ferri^ diversissimas induant Gguras , qiise libi sunlco- 
gnitae et qux mundum eonstituunl et exornant. Unum 
est responsu^ primordia misceriy non quod.aHa, aliis 
cilius cadentia, gignunt plagas et genitales motus, 
quippe per inane omnia ponderibus nbo sequis ^Bque 
coQcita ferri certum est (1); sed quod declinatione mi- 
nimA,qua3,utipsa rerumelementa vel simulacra, nostros 
sensus fugit, qu^edam corpora aliis a latere offen- 
* dunt (2) , atque iliam subito raovent debacchationem 
nalurse, omnia vicissim creantis, sine intermissione mo*- 
ritura atque omnimodis renatura. 

Urges tamen et scire vis quam rerum seriem in hoc 
infinito ionumerorum corporum concursu sequi et com- 
prehendere possis. Cui toti capiendae impar est tua 
mens , quse angusto temporis et loci spatio arctatur. 
Tantummodo ne obliviscaris quod est line carere, atque 
id tantum quod fit, et cujuspars es, tine modoque includi ; 
nihil in ipsa materia esse dissimile^ nihilautemsimile.ia 
r^rum natura. Quid igitur primum factum sil, quidsit 
postea faciendum , minime apparet tibi aeterna elemenla 
vel prasentem eorum congregatipnem contemplanti. Nil 
enim agnoscis, nisi ex iisdem corporibus, prout eorum 
numerus, dispositio» posilura, ordo el figura (3) muten* 
tur, diversissimas res constare ; haud aiiter ac si quis 
litterarum elementa aut ipsas litteras vario numero et 

(i) Id., II, 225-242. 

(2) Id., II, 216-224,243-250. 

(3) Verba quibus ipse Epicurus in libro ris/>( ffjtrt^g utilur sunt : 
Oiartc, raStf , (f/riiiu ct StarnQfAcc. — Empcdocles, edit. Karslein, v, 
150-164. 

ordine scripseril , diversissima ei/m signtfieasse inteUi^ 
gas^(l). Quodcuinque to hodie ffleDte anipjecteris , toi 
ipsius instar , est aliquid temporis H spatii punctotermi- 
natum, quod uitra citraqiie nuliam rerum formam attin* 
gere poles. 

De homine. — Tu ipse, cui res cognosceredatur, aii- 
quid es, nescio quibus elemcntis conOatum, quamdiu ea 
non dissolvanlur duraturum ; et, quemadmodum nescis 
quam tota ea, qua circumdaris, naturaTormam prius itt'- 
duerit, atque postea sit indutura, ita ignorasquid ante 
luum ortum fuerinty et quid posl mortem tuam futura 
sint elementa, quibusanimus luusconstat. Conscientiam 
quidem tui claram et dislrnctam habes, quippe quod 
animum vocas non cum anima (2) neque cum c^ateris tui 
partibus (3) confundas , quod tui totius proprium agnos- 
cis non singulis partibus trihuas (4), quod contra aeter- 
nis quae tibi insunt corpusculis referendum putas, non 
tibi ipsi ut proprium vindices. Quae vero justn tui eon- 
scientia tibi felicitatis conditio. Nempe, dummodonihil 
ultra quod natura tua vult et patitur reformides aut spe- 
res, dummodo te non aliquid esse fingas omni lege^ 
omni corporum cohcursu Tiberum, quod transmundi ter- 
minos possit evoiare; dum, contra, quidquid tibi rerum 
natura affert ^equotetoque animo feras, quid ampiius 

(i)Lucrel.,i, 906-913; ir, 1014-1021. Cf. Arislol.^Metaph., 
I, 4; De General el Corrup., i, 2. 
(2)Lucret., III, 137-161. 
(3)Id., 111,94-97. 
(4) Id., II, 972-989 

tu homo possis desiderarePIa.nalura enim, non in le, 
Cmim principiom tilusque nnis. Totum te naturaepermilte, 
meliorem, quam tu habere possis, tuae utililatis curam 
babituFee.Quodenimrationem vocas, nihil est nisi naturae 
species ; quod rerum scienliam , nibil nisi quam natura 
8ui conscientiam in te, qui ejus pars es, esse jubet. 

Sic, duce natura, ad bene beateque vivendum facile 
pervenies, si memineris 

Corporea natura aniroum eOBsUtre aBimamqiie {i\ . 

Hoe esl noscereteipsom. Nibil amptms Ubi qonreiidmD, 
Par vi enim esl oiomettti ab dDimo anioitm diOgatftos 

distinguere : 

Nunc animum atque animam dieo conjuncta teneri 
Inter se, atque unam naturam conficere ex se ; 
Sed caput esse quasl, et dominari in corpore toto, 
Consilium, quod nos animum mentemque vocamus; 
Idque situm media regione in pectoris hseret. 
. Hic eisultat enim pavor ac metus; hiec locaeircum 
Lsetitise mulceut : hic ergo mens animosque est. 
Gsetera pars animse, per totum dissita corpus, 
Paret, et ad numen mentis momemque movetur (2). 

Quum vero tenuissimis corporibus, rotundis alque Isevi-^ 
bus, animus et anima pariter constent, 

Tu face utrumque uno suhjungas noraine eonim ; 
Atque animam, verhi causa, quum dicere pergam, 
Mortalfem esse docens, animum quoque dicere credas ; 
Quatenus est unum inter se, conjunctaque res est (3). 

(t) Id., ui, 168. 
(«)Ibid., 137-U5. 
(3) Ibid., 422-4«5. 

Nerjipc quae rDler sc ita arctissime conjuocta oihil aliod 
suot quam aliquiii muItipleiL, vapore, aere, calore atque 
alio quodam corporis geoere (1) cooflatum, tdera et 
morte solveodum. Quum vero, bona mortisspe pleous» 
et sortis tusB vere cooscius, eadem tibi, quae caeteris re^ 
bus, eiemeota ioesse sentias, quid tibi melius esseqoeat 
quam communes oalurae leges lota meuie qu^rere io-r 
veolasque amplecti, ea quaa te decet, et qMam ferre pO'>* 
tes, virtute conteotum? 

Hasc quasi ultima sit vox Lucretii, de hominis natura 
et lioe disserentis, oecesse 6sse videlur. Neniini enim 
mirum, cootra reHquae ejus doetriose cooseotaoeum ju- 
dicetur, quod nos suadeat, cognita nalura conteotos, ei 
patieoter servire, el, quale jussorit , cumeacommer^ 
cium servare, motus dBteroi omoia, alque etiam aDimom 
nostrum, perpetuo regentis memores. 

De voluntate et de summo bono. — Non ila aotem 
se res habet. Quippe quod ipsum animi ooslri priocipium 
esse aliquod sioe ooipioe corpus proouoliavit Lucre- 
tius , id imposito caeteris rebus imperio teoeri oegat. 
Quideoim ei profecisset ignotorum deonim jugum quasi a 
cervice excussisse, ignotoriim corpusculorum dominium 

(i)Ibid., 238-243. 

Jam triplex anitni est igitur natara reperla ; 
Nec tamen haec sat sunt ad sensum cuncta creandum : 
Nil horum qnoniam recipit mens posse creare 
Sensiferos motus, quaedam quei mente Tolatent. 
Quarta quoque his igitur qusedam natnraoecesse est 
Attribuatur : ea est omnina nominis expers. 

subiturof Oportet autem omniuo liber erumpat, omni 
lege, vel necessilale, omni ratione vel fato solutus. 
Oportel totus sui compos fiat, atque profunda quiete 
Truatur, quam nihil turbare possit. Procul ergo a se, ut 
alienum, simul et divinam qua cuncta regerentur vo- 
luntatem, etcorporeas, quibus ipse omniareferendaesse 
confessus esl, vicissitudines amovetetrepudiat, aiTecta* 
taturus , ut suas , sedes et diis et ipsa natura vacuas , 
ubi ipsi tandem soli et immolo vivere detur. HaBC sunt 

Edita doctrina sapIeDtum templa sereoa. 

Qua) noncapitrerum natura, quam ipse Lucretius prin- 
cipium et finem modumque verae doclrinaB esse dixit» 
quam nobis solam cognoscendam et colendam praescrip- 
sit, in qua denique nosmet ipsos lotos continere jussit. 
QusB templa ut adeamus aditaque teneamus, nobis 
inest iibera, 

fatis avoisa voluntas, 
Per quam progreditnur quo ducit quemque voluptas, 
Declinarous item motus, nec tempore certo, 
Nec regione loci certa, aed ubi ipsa tulit mens (I). 

Quemadmodum enim corpuscula, quae, imbris uti guttae» 
deorsum recto cursu ferrentur, ad res creandas aliqua 
declinatione egenl, quae ea, ut itadicam, intra mundum 
formandum conjiciat; sic homo voluntate eget, quae 
eum extra formatum eumdero hunc mundum quasi con- 

(i)ld.,ii,«57.«60. 

jicial DUlla jam plaga movtiidum^ iHhilcque mutan^ 
d«m. (1) 

Hic vere est epicureae sapientise finis, vitam rebus 
immixtam damnantis , alque summum bonum non vo-^ 
luptatem, quae grata est mutatio, sed perfectam et abso<- 
lotam, quQ^ sit imroulabiiis, requiem declarantis. 

Q^Bd autem ad banc requiem, ad hoc summum bo-^ 
num, nos via certius ducit ? Nulla alia quam libera vo- 
luntas. Sed qoid nos velle decebit? Yelle enim non sa*- 
lia est, nisi aiiquid velimus. Hoc autem proposilum ad 
quod tendat volunlas^nulla forma, nulla flgiira esl m- 
dutum , quippe qood neque rerum nalura monstrat , 
neque ratio cernit ; non est igitur intra res quae sunt 
et quas cognoscimus quaerendum, sed extra rerum na- 
luram, ubl nihil preBler inane. 

Sin autem ibi locus nobis optime conveniens et quasi 
vera patria, quare nos aliquem istius mundi in quo exsu- 
les retinemur respeclum habeamus? Quare i^lam rerum 
naturam, quam non noslrum est possidere, sed repudiare» 
aensibus nostris el lola noslra menle baustam velimus^ 
quasi nos ei melius accommodaturi , atque vita am- 
plius fruiluri(2). Unum bonum esl non vivere; F6li- 
ces quos vix ad lucem editos opporluna mors vilae sup* 
plieio liberavit! feliciores aulem quos nunquam fu« 
nesta ea viv^ndi necessitas oppressit! 

Quicumque sis ergOvqui rerum naturam vitamque 

(1) CicefM De Nat. deor», i, 20. Vide quae Eptcuri discipulus 

stoicis, quidquid accidat, id el ffitenia Teritale continuaque catt- 

sarum serie fluxisse dicentibus, objicienduni putet. 

(V) Lucret. , iti, 9«5-»S1 . 

3 

bumanam iDtrare coactus es, neutram cogaitam velis , 
nisi quam magis contemDas atque relinquere lesii* 
oes; ad morlem, ad inane coDfuge. Solum enim inane 
quietum , sola mors immortalis. Haec sit tua spes, bic 
tuae voluntatis tinis. 

Si quid .scientia .potest» te misero a^tern^im viveDdi 
metu liberabit» te non vitae, sed mortis, amantam fa* 
ciety ut Jhis in terris mortuo vivas similisy qnem te moik 
futurum pro certis^jmo babere jusserit. 

r 

Demarte. — Sic igiturLucreliusvideturob hoctan*' 
tum ad intimam rerum naluram dcscendisse ut certius 
posset, Epicuri exemplum secutus, « transmoeuia mun* 
di » evolare. Etenim, vitae? miseriarum horrore, vitae 
exiiumquaesivity exultavitque tantum reperto, ut,cerla& 
seterns&que mortis Me^ jam contentus, nihil amplius 
scire aut docere vellet. Hinc quasi partes bumanae gen- 
tis acturus, moriis sperandae amandaeque raliones accu- 
mulat, omnesque philosophiae vires et carminum ilje- 
cebras, ad animos tali spe et tali amore implendos vic- 
toriamque banc oblinendam adbibet (1). 

llaque deos, id est illud quo nibil majus concipimus, 

* 

negat esse quod vita fruatur mundumque crearit et con- 
tineat, atque ita nos nostraque aeternam ad vitam ser- 
vare possil. Gontra, pronunliat quod deos nominamus 
esse in inani, atque ibi aeternum immotumque manere, 
mundum autem non e nihilo, id est e diis, sed per se 

(1) Ibid., 418-1107 ; vi , 1113-1285. Pjtlis dcscripUonc qua 
suum poema concludit, ad id uauif tendere videiur, ttl^ yit» amori» 
loco, vitse horror lectoris animo inficiadur. 

ipsum, id est corporibus primls, existere. Illud, quo 
nihil majus, est, et non vi vit. Mundus autem vivit, et non 
est. Qui nos adid, quo nihil majus, lendere agnoscimus» 
qui nos diis similes ar))itramur^ non in eo quod vivit, 
sed in eo quod est^ non in mundo veris dii^ vacuo, sed 
extra mundum apud ipsos deos, priucipium finemque 
nostrum esse confiteri debemus. 

Non e nihilo mundus oritur, quia non vere est, atque 
aliud in eo quam inane. Inane autem perfeclum et abso- 
lutum non esttantum diisatquehominibus locus, in quo 
sunt, sed lotum ex quo constant. Non ibi igitur rerum 
naturae qudBrenda origo, ubi homines et dii soli esse pos- 
sunt. 

Sinamus ergo mundum continuis mulationibus malis- 
que tradi. lUius est vita damnari. Nostrum est e nihilo 
venire, ad nihilum reverti. Nostrum est esse in inani 
diis similium beatis. 

PARS CRITICA 



Sctentiam humanam certis finibus esse continendam 
testantur et quod verum et quod faUum m Lucretii doc-- 
trina. — Natur^i nos cerlis ioclusit finibus quos perrum- 
pere fruslra conaremur. Quie Ie\ et animum et corpus 
vincit. Quemadmodum enim sunt, infra supraque ter* 
restre quod colimus solum, loca qgibus rarior deficit aer, 
atque ubispirare non licet:» sic ^ infra supraque certas 
^as regiones, ubi crescit aniroi nostri pabulum , sunt ob* 
scura spalia, quorum nihil eernere, nihil intelligere no^* 
bis fas est. Una igilur et eadem est homini bonae vale- 
tudinis et scientiae conditio, scilicet funestam sui igno- 
ranliam atque superbiam inanem exuere , quo firmiuset 
sano corpore et sana mente fruatur. 

Pars igitur est sapientiae, et praacipuum bene beateque 
vivendi fundamenlum, nescire quaedam, atque nex^essa- 
riam nostram multarum rerum ignorantiam agnoscere. 
Aliler enim quae nescimus scire putaremus, vana spe-^ 
oie decepti aut temcraria imaginandi vi abrepti. Non 
qualis est, sed qualem eam esse fingeremus» nobis 
rerum natura appareret , neque ullum discrimen inter 
mentilam el veram rerum cognitionem faceremus. Inde 
obscura nasceretur confusio, in qua omnia misceri et 
fluere el evanescere viderentur. 

Quod nunquam effugies, nisi rearis non interrogationi 
euilibel tuae esse responsum, quod oblinere queas , sed 
contra esse quaeclarB de (|uibu» profiunliare aelernum 
libi abslinendum est. Qu^ ignoranliae conscientia, qua 
ad veri indagationem ducimur et quae scientiae inilium 
recte dicta est, eadem scientiae finis merito dicatur, 
quippe quae nos in vero invento retineal, neque ab eo 
dejici sinat(l). 

Fiitra htwc fjneni et illud initium tola phitpsopbia eon* 
tenta versetur necesseest, autturpitersimilisSatmiFando 
isli doctori, de omni rescibWi et de quibusdam^liis loqui 
parato. Ha&Q qusedam neseire se fateatur, aul vana arle 
iuanes exstruit doctrinas, quibus nihll in rerutn naiura 
subest, quae mentem fallunt ^ non alunt, et propter qiias 
sciedtiam humanam apud plerosque male audire, im^o 
damnari videas. Nonabsoluta,sed flnita, non divina, sed 
humana doctrina esse veiit ; hac sola lege et esse et pro- 
desse polest. 

Cujus duplex argumentum, in ipso De rerum natura 
poemate,nobispraBbetLucretius : unumineaoperisparle 
in qua tam vehementer in religionem invehilur, alle- 
rutn in ea dogmatica carminum suorum parte, in qua 
primam et uham rerum omnium rationem invenisse se 
profitetur. Etenim iis quas impugnat doctrinis id unum 
objicit, quod humana& menlis terminos transgredi voiue- 
runt, atque hominem indiversissima malapraecipilem de- 
derunt. Ipse autem proprio exemplo manifestum facit 
nihil esse periculosfus quam elTrenatum amorem scien- 

(i) Vide apud Platonem Soc^^atis Apoloffiam. 

Hse perTectde ct absolulae, omnia a principto explanantis. 
Postquam eos damnavit quibus nrhii abditum, et qui om- 
aia (f in coelo et in terra », a in vita terrestri atquein al- 
tera», scire se profitentur, ipse non dubitat primam 
mundi originem^ atque supremam qua omnia fiunt cau-- 
sam, sibi cognitas declarjire. Siveautem qusealii aediS* 
caverant destruat, seu aedificare lentet quae ab aliis faeil- 
limedestruantur, testaturesse modumhumanaescientiae, 
certosque fines 

Quos ultra citraque nequit consistere verum. 

Primum reete dieit Lueretius ab ignorantiay divinai 
eteceteras res miseente, omnia mala oriri. — Primum ve- 
rzd scientiae, justae erga Deum pietatis et rectae morafis 
disciplinae patronum sese fert Lucretius^ dum iis adver- 
satur quiy omnium rerum ignari, fictanuminacotunt, at- 
que slulti perversos mores amplectuntur. miseras 
hominum mentes , iterum atque iterum dicit , quos in 
tenebris pavilantes omnia turbant ct decipiunt , quos 
ratio sola ad bene beateque vivendum ducere posset ! 
Dum putant scire quod ignorant , omnia quae fitint ad 
Deumlgnotumreferunt.Quotcausaeeoslatent.quoteven- 
tusiis perniciem minantur, tot horrentalque venerantur 
deos, diversis nominibos distinctos. Quid autem Deum 
vocant, nisi nescio quid infinitum, omni lege solutum, 
nulla voluntate, nulla forraa distinctum, quod vero om- 
nia et velle et facere, prout libucrit, aeque potest? Quod 
autem deorum discrimen faciunt , apud quos omnes ea- 
dem divina omnipotentia? Quae ea absoluta natura, diis 
0'mnibus communis et singulis propria, nisi quod nuHo 

modp capere anl defiDire mens huroana valet, et quod la*' 
men secundum sui ipsiusaut rerumexlernarum noUtiani 
capere et clefinire temere (ental? Quem enim deum non 
aliqua hominisaut rerum ligura indutum fingunt, testi- 
bus Minerva el Apoiline, Neptuno el Vulcano, Sylvanis 
9t Faunis, tesle ipso Jove, quem interdum neque auri 
oeque tauri pudel? 

Quod si divina natura est aliquid tam flux^im , taQH 
sibi contrarium, quid de deorum erga hominem volun- 
tate, quid de divina lege putandum? Quomodo enim 
eertis includatur modis voluntas quse nullos patitur? 
Quomodo agnoscatur lex ^ quae non una et simplex 
sitj^ sed omnia in se conlineat? Nonne autem di- 
cendum quidquid dii, modo somniantis, Bnxere^ 
pariter fieri posse^ atque nullam esse spem^ nullum 
melum» quibus non homines semper iaborare de- 
beant« Quippe quod bonum vocamus non ]am est 
quasi aetevna et necessaria iex , quae Deum cerlo uno 
et eodem vinculo alligat, Nou quod bonum est Deo 
placet y sed quod Deo placet honum est. Sic Deua 
iigit leges atque reflgit, nullam sententise suse ratio«* 
nem reddilurus. Nos^ ut omnia, in illius manu sumus, 
qui nosaut miserosaut felices faciat. Nullacerta viaillius 
placandi, aut nostrummet ipsorum noslra virtute juvan- 
dorum. Quum omnipotens et infmitus Deus, omnium 
rerum origo et Qnis, nos fugiat, quid supcrest qnod 
yeluti certum propriumque teneamus? Omnia aulem 
evanescere nobis videnlur; jam nescimos unde ortus 
noster^ ubi finis, qua lege vivamus et moriamur, quod 
jQostrum praBcipuum munus» quid tranquilium faciat ani- 

fnum^ quie sii>t et seieoliae et lelieilalis conditiones. 

Quo fit ul non solum quos non novimus deos roale 
coiamus^ sed eliam nostrummet i{>sorum ignari male viva* 
mus. Elenim , quum, rerum quas cognoscil immemor» 
animus lotus in abdilarum causarum contemplatione 
versatur^ atque ad id tantum quod inlelligere nequil 
totas intelligendi viresintendit, necesse est, omni ratione 
et omni duee destiluti, temere ad td feramur quod sensus 
aliicit, aut, falsis imaginibus lerriti, omnia quae tiorremus 
mala a quocumque numine deprecemur. Haec sola vi- 
tae ulilitas, hic solus finis, ut oblala voluptate fruamur^ 
vel deorum aras precibus fatigemus. Vilain ila jacen- 
tem et submissam contemnimus alque damnamus; imo 
velot alienam atque malam repudiare ac relinquero vo-^ 
lumus. 

Quum enim vita&bumanse ratio non in nobis, verum ia 
Deo, nonin legecognita, verumin voluntateaeternum ab« 
dita, quaerenda sit, quid reliquum, nisi credamus verami 
nosvitammanereinregionibusinfinilis^ubinullaesuntres^ 
nullaque temporis el loci mensura, ubi sotus Deus ignotus 
reudet. Fit igitur vila medilatio non vilae» sed mortis ^ 
non rerura felicitati nostrae melius accommodalarum, 
sedtemporisignoti, ubi nihiljam vellenequefacerenobis 
licebil. Quod non sumus, quod bis in terris non esse 
possumosy quod post morlem fuluri sumus, perpetuo 
noslrae menli obversatur ; quod proprium nostrum est 
negligimus el fastidimus. 

Quol autem mala peperit deorum timor, tot parit ti« 
morvitaBXulurae. Etenim, velulinlimineaBternilatis, ne« 
eesse est aliquid perditae menli appareat. Ibi sub forroa 

• 

tnuUiplici, quominusdisUncta, eomagis terribilt, ubrque 
dominalur vis omnipotens. •Quomodo autem in has 
regiones facilem aditum a porleritosis iis numinrbus ob- 
tineas? Num illorum ignolae volunlati satisfactum ? Num 
illorum gratia natura bumana satis exuta? Nonne ni- 
i«ium tibi etsocietativixisli? Quid verobonorum i^torura 
die mortis superest? Quid^ nisisola mors^ solaomnium 

■ 

rerumexstinctio?Heu ! vana humanitateindutus inseter- 
nam vitam, quo nihil bumani intrare fas est, admitti te 
posse putabas. Yoluisti agere hominem : hominem 
egisti. Quid vero artiplius tibi jam sperare licet? Tibi 
animi atque corporis sanitas maximi pretii visa est: illai 
fruitus es. Jam est corrupta. Nihil bodie te manet, nisi» 
quod in vita possidere gautlebas, seternum tibi ablatum 
senlire. Quo redis, nisi ad deos, qui tibi prjeter vitam 
omoiaadimere possunt, quse nimiumadamasti? Vsetibi ! 
Sunt invrdi illi dii, quorum bodie in manum cadis, et qui- 
bus, dum poteras, non omnia illa posthabuisli, cpidd tna 
propria credebas, ct quse hodie te deserunt moriturum. 
Quod mortem dicisest aliqua imago deorum, te omni re' 
spotianlium, et te continu^ hac spoliatione vivum et sen- 
tienlem torquenlium. Vive igilur mortissemper menwr, 
quse te mox invida, ineluclabilis, inexorabilis, tenebit.' 
Et, dumpotes, mortem, idesldeos^placalurus, ipse inte 
destruequod, paucisdiebus servatum, aeternum destrua^ 
tUr. Te , quanlum in te esl, opporluna adulatione morli 
similem facias, quam omnipotentera lui postea misereat: 
Quemadmodum enimsub omni rerum natura, quab sem- 
piterno molu et perpetua mutafione constat, nihil nisi 
deo8 agnoscis ; tiasub morte, quam meliusnovam viteer 

fornfian) di^eris^ Qihil videaa^ecesse est, nisi deosomDia 
serva&tes aelernurQ mutandai^ . ^ * 

. Inde tibi viventi et moriluro constans obver salur me- 
\us igQOtjaB et:necessariae n^utatioms, quam diis jubei*e 
plaquerit, ct qua^ te nunquam tui CQmpotem vereque felih 
cem esse sinat. Inde perversio simul et san^B erga deosi 
pietatis, quos violat qui de eis tam falsam opinionecQ 
habet» et rectaB morum disciplinse, cujus nullum respec* 
lum habet qui,sui ipsius inscius, non propriam vit^ re« 
g^lam intimo corde gerere se sentit. 

Duplicis hujus malifontem uQum agnoscit Lucretius: 
ignoranliamsuperham, qu^ nihil esse certi» nisi incerta 
voluniale rescreari etgubernaFi» |)ronuntiare nondubitat, 
a^que, nostrummet ipsorum praesenti^que temporis in- 
curiosa, ad id tantum respicit quodante humani generis 
ortum faclum sit, aut quod post nostram morlem, quum 
ipsi singuli esse desierimus, isit futurum. 

Quoscumque deos esse credant, nihil^ inquit, eo» 
esse arbitrantur» nisi omnipotens et multiplex numen, a 
qtto omnia veniant , adquod omnia revertantur. Quo- 
modo autem agat illud numen, nemini notum. Iltius, anie 
rerum ortum creatoris, aut post hominis mortem judicis, 
semper est pro ratione omniao libera volunlas. Quod si 
credas, extemplo tibi vita ct mors, perpeluis terroribus 
obs^esssB, te faciunt misero ei simikm, 

Mortua cui vila est prope jam vivo atquc videnti. 

Qui") enira audeat vitam humanam colere, quis velit 
per se aliquid esse, quum^nihii possit, nisi auxitio invi- 
dorum deorum, qxn totum sunt, quilotum esse votanl?^ 

Quis cerlum habeat se eam sequi viam quam jusseriot, 
id facere quod iis acceptum , neque contra credere aut 
velle quod iis sit ingratum ? In tanta igitur ignorantia 
atque imbecillitate, nihil melius quam se totum diis per- 
roitlere, propriae utilitatis oblitum, quam ab iis et consi- 
lium et auxilium impiorare, donec quid sibi placeat ma- 
nifestum faciant. 

Dum tantis homines lerroribus oppressi ad aras con- 
fugiunt, legem aliam quam humanam quaesituri, yox 
ssBpe auditur quasi divinitus emissa qu^ ritus et sacri^ 
ftcia imperat. Nequidquam autem c^eci divinam legem 
amplectuntur, quam inimicam atque damnatricem hor- 
rent, et cui adeo non aniroi pacem debitam referre 
possunty ut contra ab ea in novam desperationem inda* 
eantur. 

Nihil igitur funestius recte concludit Lucretius iila re- 
ligione, ignorantiae (ilia, quae nos incertum ignotum- 
que aliquid yenerari et reformidare jubet. Documento 
sit borror fulminis , cujus causam primum ignoraba- 
mus, et quod tunc velut in ipsa irati dei manu posui^ 
mus. Documenlo quoque sit horror alterius vitae, in qua 
alii cuilibet deo aeternum fulminanli tradi nos putamus. 

Quod si tanlummodo sustineamus scicntiam colere 
humanam, id est quae distincte cernimus distincte 
cernere, ct quae nescimus nos nescire fateri , non ita 
vagi per loca tenebris et terroribus plena erraremus, 
sed clara luce ad bonum tranquille incederemus. 
' Sunt enim alia Dei, alia rerum notio, quas ne con- 
fundamus, perpetuo errore damnandi^ prsecipue etomni 
opera cavere debemus. Oporlet separalim Dei et rerum 

natiir» scientiam qijuerere : nam aliter^ qualia rerum 
natorsB, talisdeorum notilia sit necesse est. Non ergo 
sloioorum more dicamus mundum deos in se continere 
et totum esse ; sed potius pro certo teneamus mun^ 
dum totiuspartem esse (1)» el deos extra imperfectum 
mundum perfectos vivere. Quum enim in mundo nibil 
boni, nihil necessarii videamus, quas rerum natur® im** 
plicata fingimus numina, nulla cerla bonaque lege te* 
neri fetendum sit ; nihilque et in mundo et extra mun* 
dumesse, nisi infinitam ignotamque voluolatem; qu» 
oos nihil velle aut facere )ubeat« 

Nempe qui legislatores dii , quorumnaturaestincerta 
legesque contrarise? Quod humanum munus, quod capere 
aon possumus? Quis finis in eo quod infinituumest? Quis 
modus, quae regqla, quum omniasunt omni modo, omni 
necessitate soluta? Quid denique homioi conveniens 
extra quodcumque humanum novimus ? 

Qui igitur istorum deorum nomiue loquuntur nos ju- 
bent pro noto ignotum, pro proprio alienum, pro bono 
gratoque malum atque ingratum amplecti^ atque rationi 
nostr» ita diffidere, ut eam a primis partibus» qua^ ejus 
mntj ad infimas relegemus } denique omnia propter quae 
vivimus deserere, et nosmet ipsos omnibus viribus per- 
dere. Quse non plus quam bumana, sed inhumana, non 
divina^ sed impia doctrina vere dicenda est. 

(1) Epic. adPytheocl. Seg., 88. 

« MnDdus esl qnsedam coeli complexio astra et terram et omnia 
coiispicabiiia continens, portionem ab infinito accipiens et in termi* 
nnmdtsineBsyelrarumvel densum. » » * 

Rursus rpcte dkit Lucretius Dei seientiam et renm 
s^entiam esse nen poese^ nisi distincias. ^ Nempe , *sA% 
Lucretius , nihii excogitari potesi ratiaae supenus , 
quoidque potius quam eam colere debeamus. Quam au- 
tem si lanqfuam incertam et maiam repudiavefimos , 
nihii certi boaiqae retinere poterimus. HaDO igtttir toia 
menle et quasi nobis cum veris-diis eommunem Mn« 
plecli et coiere et venerari necesse est. Nam, si nalioDe 
Bon utitur Devs, Deum non esse ; si vila rationi consen*" 
taneanon iiomine vere digna est, bonumnoBesse^alqoe 
simul omnem deorum etmorum doctrinam evaneseeFe, 
£ateri oporlet. 

,Ratio, utriusqoehujusscienlia&fundamentiim, n0Si» 
vita secundom naturam acta et Dei cultum et nosMrttmf 
fixuem inciudece vult. Sie quod eft in nQbismet ipsts et 
in bumana societate el in omnium rerom ordine bonfum 
noverimus, vel amabiie senserimus^ certafiduciaet(aMa 
spe prosequimuf . Ratione institulus homo non jaim erit 
rerum bumanarum contemptor, 0I ignotarum expecta- 
tor, neque/ipse sibiadversus, vitamsimm quasi alienaHn 
damnabii; sed, omuiomrerum quaB sunt justatfi^stima^ 
tioEkem faciens, viam suam constaoter beateqoe seque^ 
tur. Tunc enim eadem et homine, et^Deo, et vita pps^-- 
aeake, et vita fielerua ut indigna respuet, neque, inter bu- 
manam et diviuam i^gem disiractus, s€iMibua4aotom 
aut animi terroribus parebit. Quum vero legem humit- 
nam divinae iegi , praesentem ulililatem sDternap utititati 
mire respoadere ^qvpirit, jfXQu yeluti ^serviliUteip c^, 
poenam vitam aegre patietgi', sed, liber et baaloa^ fpiatt 



falio €t dii certe approbeDt, vitam m SDmma pac6 
deget. 

Qu8& scientiae beneiieia propagare vult Lucretius. 
Ideo taatis laudibus extdliit Eipicurum^ qui ignorantia 
et religione bomines liberaverit atque vere feliees reddi- 
iierit, et graii hominis opus eum^ romana genle eora-' 
munieare motUur. Ipse remedio illo tisus cisl, et, ad «a* 
Ditatem restitutus, et ad templa serena daetrina sapien'^ 
Inm ^ita ipse eyectus, iterUm atqt^e iterum clamare vi^ 
detnr, quod postea de ipso dieet alter vates : 

JFelix qui potuit rerum cognoscere causas, 

Atque metus omnes et inexorabile falum 

Subjecit pedibus, strepitumque Acherontis avari (1) ! ' 

Est enim felicitas vere boniini et Deo communis ra* 
tione sola gubernari« Nii aliud de Deo affirmare possu- 
fnnSy nisi iqi eo quodcumque bonum verumque est 000«* 
lineri. In boc omnes omnium lemporum pbilosophi con- 
seutiunt, et prdecipue Epicurus. 

Docomento sitMelrodori de sensaiioRtbus Hber, obji«- 
eientis stdicis quod Deum*ad omnia vel minima dt^cen*^ 
dere jubeaot, neque sola ratione conteatnm agno^-^ 
cant. 

f( Deus habet formam qualem csBteri pbilosophi , prae- 
ler sioicos , ipsi attribuunt Omnino enim agnovefunt 
Deum neque sphaerarum vel astrorum* motibus impli- 
cari» neque judicia et dispositiones ad iracundiam etad 
^querimonias de parvis rebus habere ; aed etiam ipsuoi 
i. . . ,, ■ ' ' 

. (l')<¥|rfil., Geofg., 11, A90-m. 

habere formas erectas in sublime, et disposiltoDes aboibnl 
humilitale abhorrentes» totas autera conversas ad vilaiti 
beatam atque a negotiis liberam agendam (1). » 

Etenim stoiei omoia quaBcumque sunt Deo referunt ; 
Epicuri autem discipuli nolunt Deo referre quod vartum 
^t mfitabile, quod imperfectum malumque* Illi negaat 
malum quidquam esse quod veresil; hi putant illud re^ 
vera et per se existere. Illi nullum discrimeo in bono , 
hi multos esse gradus profitentur. Quippe apud stcmos 
major Dei respectus, quem ubique in mundo inventuiil^ 
apud Epicuri discipulos major mundi respectus, quera 
Deo oranino vacuum declarant. Inde opposita utriusque 
schote conclusio : una oos Deum intra res et in bac vita 
agnoscere atque colere jubet; altera autem extra resi et 
ubi mundus et vita humana deGciunt. 

Epicurei igitur, quum arbitrentur nihil jam essecertii 
si malura eum bono , et ea quse causis fiunt physicis cum 
iis quae moralia sunt confundantur, Deum voluntessea 
mundo alienum, hominique tantum ratione utenti simi^ 
lem ; atque , quum conslare videatur nuili alii forma, 
quam humanaB» rationem inesse , Deura hominis forma 
indutura fingunt» quasi eaamissa rationem quoque amilr* 
terety ad nihilum redactus (2). 

(1) Herculan. volum. qu» supersunt, lib. vi. — Metrodori De 
Sensationibus, col. 21. 

(i) Haud alio argumento utitur Bossuetius in suo De Dei atqw 
ittt ipsius cognitione tractatu', quum animi immortalitatem proba* 
turushaecyerbaadhibet: «Quod sicorpore egetanimus noster, qiil 
natus est ei conjungendus, divina lex vult infertora quod superios est 
ad se trahere^ et Deus potius habebit «aimo suom corpua reaUjUiera 

ff ACy si rationem non habemus in alia forma nisi in 
humana, manifeslum est etiam Deum humana forma 
praeditum oportere relinquere^ ut eum ratione cohsis- 
lat (i). » 

Si noD eadem tam clare el lam distincle dicit Lucre* 
tius, eadem tamen sentire videtur. Quis enim cdita 
doctrina templa quae sapienti assignat non cum regioni- 
bus iisconferat quas poeta deorum ut sedes depingit? 
Gaelerum bac parte inchoatum liquit opus, et quse ex- 
plere promiserat(2) non perfeeit. 

Quae autem contra creationem ex nibilo et Providen- 
tiam argumenta aggerit, testantur solummodo Lucretium 
Don velle pro ratione summa et perfecta agnoscere quod 
rationecaret» nequeprodivinalege quod nulla certa tege 
regi videtur, neque pro vero quod ignotum et tictum 
aperte dijudicat. Ideo non ad rationem qualem eam in 
nobis invenimus, id est morali proposito applicatam, 
referenda putat quaBcunque fiunt ; sed omnia ratione 
carentia et nulli morali fmi accommodata, quasi alia et 
propria lege existant, non ad Deum, sed ad naturam so^ 
lam referre vult , nihil ultra singulos effectus justumque 
eQrum ordinem qusesilurus. Unum enim nostrum inter- 
est^niundumcontemplantium, cognoscere quo resmodo 
sint, quibus inter se vinculis jungantur, quam nobis 
utiKtatem conferre queantet qua arte eis ad bene heate- 

immortale, quam pati animum , corpore amisso, imperfectum ja- 

cere. » 
(1) Hercul. volum. quae supersunt, lib, vi. — Melrodorus, De 

sensationibus, col. 11. 

(2)Lucrel.,v, 156; ii, 182. 

que vivcDdum melius ulamur. Quod paulatim leDta ob- 
servatioDe, loDga iDdagalioDe et mnlta rerum experieo* 
tia discimus. Quod est opus multiplex , dod udius sed 
multarum setatum, ad quod dod temerediversascogDOS* 
ccDdi vires adhibeDdae suDt. 

Nequidquam euim y cogDita, quam iD Deo et iD Dobis 
eamdemesseputamus, ratioDe^ iDexploratam rerum na^ 
turam explauare teotemus. Nihil rerum Deique scien** 
tise fuDeslius quam fiDgere quosdam fines ad quos 
omuia acreatore fueriDt relata. Quippe quod scieDlias Don 
adjumeDtum, sed impedimeDtum sit. SuDt eoim res sola^ 
qusB causas suHficiuot, atque causa& omues, quse rebus 
moDslraotur, dod seque ratioDi approbariqueaDt. Quam 
muUa eveoiuDt qudB dod ad mores pertineDt, ei quae ab- 
surda videaDlur, si Dulla sit alia lex quam quae regit vi- 
tam humauam! Igitur coDchideDdum est aliud priDci* 
pium, quam quod Dobis praesidet, rebus praesidere ; et, 
quenmdmodum Deum dod cumomui re, quae est ralionis 
expers, confundimus, itanon dici posse, secuDdumhanc 
ratioDem, quam iu Dostra meDte cogDitam ad Deum 
traDsferimus, omnia fieri. 

SuDt igttur, ut Baco dixit, causse BDales virgioi simi- 
icsDUDquampariturae. ImoDeomoia misceaot timeDdum 
est. Quid cDim commuDeiDterjustitiam sapicDtiamque 
summi numinis et formam coloremve urst aut leoois, 
rosae aut hyacinlhi? Cur sint ut suDt plaotae atque ani- 
malia, rattODem nullam reddere possimus. Quid quoque 
commuDe inter fulmiuis fragorem et humauae societatis 
gubernationem ? Non igitur ioter iosigDia Dei, qui totus 
ratioest, fulmeu reliDqueudum. PhysicascieDtiaamorum 

doclrioa esl atlente sejungeoda. Utraque alleri immixta 
noQ prodesse, sed nocere potest. 

Quod principium rerum physicarum invenimus, est 
tam alienum ab intelleclu et voluntate quam ipsa virtus 
a vitio. Porro sequum est non rationi tribuere quod ratio 
sola non jussisse videtur. Cartesius potuit de ea, quae ho- 
mini inest, ratione dicere, iUam divinum signum et quasi 
notam a summo artifice operi suo impressam. Num idem 
dicere potuisset de corde aut pulmone? Rationi consen- 
taneam est totum parte majus esse; non velle quod fieri 
Don potest. Quid autem rationi consentaneum anni tem- 
pestates quatuor sint. an plures, atque ipsi quinque 
sensibus an pluribus simus praediti? Caeterum pauc^e 
sunt caussB finales, innumeree autem vise quibus ad eas 
perveniri potest. Non apparet quare per unam potius 
qnam per alleram vis creatrix incesserit, quare ad hunc 
potius quam ad illum finem pervenire tentaverit. Quod 
enim est multiplex et varium non a ratione simplici et 
immulabili procedere potest. Ubi necessitas apparet, 
causffifinales a priori concipi possunt; ubi contrngentia, 
non possnnt nisi experientia cognosci (1). 

Interest igitor et veri et morum non ea quae ratione 
ciim iis qu» alia causa fiunt miscere, neque scientiam 
qued filia temporis cum ea qude, velut Minerva» hominis 
mente extemplo nascilur confundere. Aliter enim 
physica scientia religionis serva male proficeret , atque 
ipsareligio, malocum experientia commercio adulterata, 
vanae superstitionis nomen mereri videretur. 

(1) Cf. quffi Fenelo nosler de iniinita creandi facoltate, quam Deo 
tribuit, in metaphysica epistola scripscrit. 

Elenim, si dii sunt aliquid quo nihil majiis, illo^, 
ut sapientes et immotos et eoiistantes, omoi rerum 
mutalione carere agnoscas. Quod si mundus non per* 
fectus sit neque absolutus, eum dicerc nequeas divi« 
num opus» quod nullo fine includatur* Dummodo enim 
res attente scruteris, eas perspicias certis numeris cer- 
tisque modis finitas. Est ergo in eis aliquid quod pro* 
priis legibus regitur. Mundi praecipua lex est secunduni 
justum ordinem perpeluo mutari. Quod in hac mulatione 
varium fixumve sit, tibi quaerendum seduloque notan- 
dum, ne iofinilum cum Hnito, ignotosque deos cum. 
mundo, semper ignorando, confundas. 

Quum vita» quam his in terris vivimus, finita sit^ el 
finitis rebus immixla, nihil nobis autiqu^is esse debei 
quamhujusnaturdespeciem^qualis vere sit, contemplari> 
omnia prudenter observantibus et conferenlibus^ ne. 
mundum hunc, quasi nihil esset, ad quod vere est trans-^ 
fugituri, citius relinquamus. Quamvis mutetur,non dos 
omnino fugit, certealiquid cerli et solidi conlLnel, suis 
legibus et suo fato accommodatum, quod nostrum est 
scirc et colere. Qua enim conditione beali eriinus, nisl 
naturae^ cunvenientes vivamus? el unde ista nobis con- 
venientia praBSlo erit, nisi eam scienti^debitamoblinea*; 
mus? 

Quod mire intellexit atque illuslravit LucretiuSy.ani-^ 
mum omoi errore atque malo purgatucus. Hsec est ejus 
operis pars in qua impbmis ilie et cseteri Epicuri disci- 
puli cum stoicis eonsentiunt. Quod de utilitate 8cieBtia&, 
menlem humanam vanis terroribus cupidilatibusve la- 
boranlem sanaiurae, dixit^ facile sapientiae ipsi approbare. 

queat. Quem ad Kuem aUingendum, maximi est mo- 
menti dislinguere resqudBralione, et res quae causa alia 
fiunt. Qu9B distinctio nos, falsa Deorum reverentia libe^ 
ros, sinit rerum naturam scrutari, et, qualis vere est, 
certis legibus submissam agnoscere. Ita justa rerum or- 
diniset nostrae natursB nolilia illustrati, et vera scientia 
quotidk) raagisarmati, in majoremnostrummetipsorum 
et rerum possessionem tirmam securamque veniemus. 

Ipse autem Lucretim , omnia miscens , nullum neque 
DeOj neque homini locum^ msi in inani relinquit. — .' d 
propositum Gnem utrum feliciter pervenerit nec ne Lu« 
cretius, nunc nobis judicandum. 

Numipse» quae distineta voluerat, nunquam confudil, 
atque,nota explanaturus certioraque faeturus, nunquam 
ad ignotum confugit ; denique, scientiam bumanam al- 
tioribus fundamentis conditurus, nunquam ultra quod 
capit humana mens penetrare tenlavit ? 

Primum postquam negaverat ad rationem qu<B in 
inundo fiunt esse referenda , ad ipsam n^ateriem corpo- 
rumve elementa rationem ipsam refert, postquam nega- 
veratdiis essefribuendum quodceecum imperfeetumque 
mutalioni perpetua^ traditur, ipse iflud , quod fixum im- 
motumque et quo nibil majus declaravit, cdecis corpori- 
busconstare putat, utcaetera dissolvendum. 

Deinde, nostrae mentis cum vero commercium quo 
plenius certiusque demonstret, emissa e rebus vull esse 
simulacra, quse nibil, ut ita dicam, menti bumanae agen- 
dum relinquant^ ip;$aquenobis rem coguilam imprimant. 
Alque, ipsa:^ rcs quo melius probet non e nihilo oriri, 

sed fuDdamento slabili et proprio stare, ad prima cor-> 
pora confugit, qudB (eterna esse dicit et motu SBterno 
omnia efBcere. De ipsis autem simulacris atque de pri- 
mis corporibus nihil habet amplius dicendum, quippe 
quae nostros sensus effugiant. Sint igitur cseca, omni 
fornia destituta necesse est, et qusB mens non magis 
capiat quam ipsum inane , in quo ea esse » et per quod 
ea moveri, et naluram fieri» vates, inauditae fabute auc* 
tor, declarat. 

Rationisenim ipsius oblitus et totus ad res externas 
conversus, nihil certi putat, nisi quod sub sensus cadat. 
Itaque nullam nisi corporum scientiam agnoscit, atque 
ipsam rerum cognitionem, quo certiorem faciat, vult 
quodammodo esse corpoream. Quum autem illud fieri 
nequeat, quid prodest Lucretio simulacra finxisse quae 
sub sensus non cadant, nisi ut res et mentem non co- 
gnosci posse fateri videalur? 

Nequidquam enim ad scientise principium et rerum 
originemperveniretentat; quippecui,sensibus deficien- 
tibusy omnia deficiant necesse est. Tunc verba sibimet 
ipsis repugnantia balbutit. Et, quasi quse religioni 
objecerat ipsi jam merito objici possint, eum omnia 
ad nihilum redigere, iterum atque iterum dicil non 
minus esse certa quae oculis non videntur quam quae vi- 

« 

dentur. 

Nunc age, res quouiam docui non posse creari 
De nihilo, neque item genitas ad nil revocari ; 
Ne qua forte tamen coeptes diffidere dicteis, 
Quod nequeunt ocalis reram primordia cerni ; 

Accipe praeterea qase corpora lute necesse est 
Gonfiteare esse in rebus, nec posse videri (1). 

Quod ad confirinaDdum , ad mullas similitudines con- 
fugit, quibus tantummodo probat qufe unum sensum 
fttgiunt ab altero, si paululum attentus sit animus, per- 
cipi posse. Quid autem ad rem, quum de iis quee nullo 
modo sensibus percipiuntur agat Lucretius, atque ho- 
mini , nihil nisi sensu cognoscenti , omnia simulacra aut 
prima corpora omnino sunt quasi non essent. 

Placet ergo testem iterum adhibere ipsum Lucretium 
qui corpora et mane ejusdem , imo inane majoris ad res 
formandas momenti esse dicit. 

Omnis, ut est, igitur per se natura duabus 
Constitit in rebus : nam corpora sunt, et inane, 
Haec in quo sita sunt, et qua diversa moventur. 
Corpus enim per se communis dedicat esse 
Sensus : quo nisi prima fides fundata vaiebit, 
Haud erit occultis de rebus quo referentes, 
Confirmare animos quidquam ratione queamus. 
Tum porro locus ac spatium quod inane vocamus 
Si nullum foret, haudquaquam sita corpora possenl 
Esse, neque omnino quoquam diversa meare (2). 

Nec tamen undique corporea stipata tenentur 
Omnia natura, namque est in rebus inane : 
Quod tibi cognosse in muhis erit ulile rebus, 
Nec sinet errantem dubitare e quaereret semper (3). 

Quid vero ea ullima verba significant, nisi omnis 

(1) Lucrel., i, 266-271. 

(2) Id., 1,420429. 
(3)Id.,i, 330-333. 

igDoranliae remedium, omnium causarum explanationem 
alque rerum ndturae principium in inani inveniri? Quod 
autem inter inaneet nihilum discrimen faciat Lucretius? 
Ety si res omnes per inane Qeri agnoverit, quomodo au* 
deat dicere resnon e nibilo oriri? Ila a principio omne 
physicarum scientiarum fundamentum lollitur. 

Quod si velis scire quid libi sit de mente tua scn- 
(iendum, cujus te ipse Lucretius praecipuum respec- 
(um babere, quam te tanta rerum investigalione exer- 
cere et augere jubebat, nibil habet quod respondeat, 
nisi eam esse nescio quid quod sen(it. 

Etenim, quamvis agnoscat corpora prima sub sensus 
non cadere, nil dubium quin ea corporea natura, id est 
soliditate, figura el pondere, prccdita profitcalur, quippe 
quaealiter nequeesse nequeconcipi possint. Quum vero, 
inomni rerumnatura, prdetercorpuSy quodsensibusper* 
cipitur^nihil sitnisi inane, necessesit utquodnullomodo 
corporeum concipere possumus pro inani teneamus. 

Ila quam nequidquam corpoream voluit humanam 
mentem^ et quam nulla corporea forma includere potuit« 
e materia erumpentem in inane immergere cogilur. Est 
absoluta necessitas, quam nullo modo eiTugere polest, 
ipsi sua doctrina impositam : 

nihil est quod possis dicere ab omni 

Corpore sejunctum secrelumque esse ab inani ; 
Quod quasi tertia sit numero natura reperta (1). 
... Prseter inane et corpora, tertia perse 
Nulla potesl rerum in numero natura relinqui ; 

(1) Id., I, 431-433. 

. Nec que aub seosus cadat uUo tempore nostros, 
. Nec ratione animi quam quisquam possit apisci (1). 

In immenso igilur rerum ordine, mens humaDa om* 
nino evanesccre videtur; atque in mundo, ubi materia 
sola omnipolens vivit et dominatur, nullus humanse ra« 
tioni locus relinquitur. 

Inde sequilur ut nulla esse debeat morum scienlia. 
Nulla enim lege leneri possit ea melior pars noslri, 
quae aliquod inane est et « nomlnis expers ». Quae ila de- 
stitiita sensibus turpiter serviat aut nalurdedominium ex- 
cutiat necesse est. Quare enim nos non sinamus ut csetera 
caeco motu ferri ad id, quod sensus allicit^ alque illud 
fiescio quid recreat, quod nostrum est? Quare, si nos res 
deceptos non vera voluptate donarint, rursus sensibus 
nostris nan pareamus,nos omni reabstinerejubentibus? 

Quo nihil melius, nihil amplius, nihil magis proprium 
vereque suum huic nescio quidy quod mens esthumana, 
nos conferre jubent et naturaet doctrina? Etenim, in ipsa 
rerum natura, quam nos edocti sumus noscere, non tan- 
tum corpora, sed, quod majus videtur, inaue invenimus. 
Ibi nos versari decet vere nostri compotes, vera felici- 
tatefruituros. 

Quod nescio quid ad inane tendens, ibi jam nulla quam 
novimus agendi ratione corrumpendum, procul a rebus 
impellit nescio quse declinatio vel libera voluntas. 

Tunc nihil nobis apparet nisi inane, quod undique pa- 
tet infinitum, immensum; atque ibi, una parte, qui toti 
sunl inane, homines et dii, et parte altera, qui corpori* 

(l)ld., 1,446-449. 

bus miscetur^ mundus. Nequidquam quse confundere vi- 
suserat dislinguere iterum conatur; sed quibus in te- 
nebris, quis nullae densiores excogilari possunt, quis 
omnino obruta mens et vita human^e sepeliontur ! 

Jtaque Lucrelii doctrina , quos voluerat scientia arma- 
tos atque omnlbus miseriis liberatos, homines in magnum 
de omni re dubitandi et semet ipsos perdendi periculum 
inducit. Nempe eos, pulcbra spe ad rectam claramque 
viam allectos » si longius ire nou dubitent , in obscuras 
et infinitas regioues penetrare juj)et, ubi aeternum avii 
errent, similes iis corporibus quae magnum 

... per inane vagantur, 
Gonciliis renim quae sunt rejecla, nec usquam 
Consociare etiam motus potuere recepta (1). 

(l)Id., II, 108-110. 

CONCLUSIO 



Quod Seneca de Zenoais stoieoruraque doelrina di- 
Git, eam non colligendam et excerpendam , sed totam 
esse sumendam , non de Epicuri Lucretiique doctrina 
pariter dici potest. Sunt enim multa qud& ad morum 
rerumque scientiam utilissima ab Epicuro mutueris ; 
sunt autem piura quae moribus verseque rerum scien- 
tiae infensissima repudiare debeas. 

Ea enim sors fuit epicurese doctrinse, ut contraria 
contineret, philosophideque parles vicissim defenderet 
atque aggrederetur. 

Primum enim contra ignorantiam religionemque, ig- 
norantia ortam, invecta est, quasi rerum omnium cer- 
tam rationem redditura. 

Deinde autem ad ea quae scire nefos tam impruden- 
ter confugit, ut rationem omni virtute privatam, et ad 
nihilum redactam, silere jusserit. 

Etenim, postquam animum diligenler curandum prse- 
scripserit , quo melius, omni errore omnique malo libe- 
ratus , sanitali redderetur, certius promptiusque judi- 
casse videtur omnem infortunii nostri fontem exhaurire, 
atque rationem^ quae nos toties decepisset, non jam no-* 
bis oociluram, omnino aboiere* 

Sic quidquid, miro scientiae ralionisque amorc incen- 

susy proclamat Lucretius, nos tantum admonet a qua 
altitudine ipse sil casurus. 

Quia principio cum stoicis consenserat , ab iis mox 
tam lcnge discedit ut finem opposilum attingat. Dum 
stoici, sibimet ipsis concordes , dicunt nihil majus esse 
ratione, in ea sita esse nostram vim, nostram spem, 
noslrumque bonum, omnem miseriarum finem atque 
vit83 dignilatem, humandB communitalis verique cuoi 
ipsis diis commercii principium, denique unum et fir- 
mum vinculum quo omuia divina, humana terrestria- 
que cohdBrent , Epicurus atque Lucretius contra dicunl 
nihil esse boni in ratione, nisi quod nosdoceat ipsam, ul 
omnia, exuere, ab omni hominum societale, abomnibus 
rebus, a diis alque a noslra natura seternum separan- 
dos, alque per inane immola tranquillitate et vacua so- 
litudine immergendos. 

Dum stoici nos jubent omnia ralione amplecti et vir- 
tute tolerare, nosmetipsos in vila viriliter agenda inclu- 
dere, atque non nobis, sed civibus el toti mundo et diis 
inservire, nos invitare Lucretius videtur ut omnia con- 
temnamus atque omiltamus, vitae Gnem molliter et so- 
luti expectemus, denique neque deorum, neque mundi, 
neque rerum humanarum, sed nostrse solius voluptatis 
jutililatisque respectum habeamus. Nempe, postquam 
scienti^ et felicitatis fontem dixerat physicas scientias 
a moralibus sejungi , atque rerum Deique naturam se- 
paratim cognosci , ipse morales scientias physicis im- 
mersas omnino perdit, nosque in regiones externas 
praecipitat, raliono destitutos atque a nobismet ipsis 
alienos . 

Quid igitur mirum quod apud Romanos, ^etate Lu- 
cretii, intantamorum corruptione atqueomnium rerum 
ignorantia, plerique ad eam doclrinam sese tulerint 
qude non rationem extollebat animosque ad fortia erigi 
jubebat, sed nihil nisi omni re abstinere et caecam se- 
qui volunlalera praescribere videbatur ! Plerique jam 
pro cerlo habebant solis sensibus esse fldem adhiben- 
dam, soli voluptati indulgendum, et non divina civilia- 
quebona,sed privata, quae ipsi vere sentirent, esse requi- 
renda. Quo magis civilibus bellis tunc Romani labora- 
bant, aliena fata inviti sequentes, eo magis pacem qua 
ipsifruerenlurdesiderabant. Etquo magispraesentia tem- 
pora omni sperala felicitate frustratos eos relinquebant, 
60 magis caeco mentis ardore ad nescio quid novum , 
inaudilum, toti ferebantur, quodinexpletas eorum cupi- 
ditates landem saliaret, et singulos pro merito suo , vel 
potius pro miseriis suis, ignota optataque felicitate aeler- 
num donaret. Deniquefere omnes caeca voluntas, e vila 
nimium exlernis communibusque miseriis exercita, ad 
quietem morti simillimam, et ad aliquod vacuum et inane 
cujus dulci conscientia sese fruiluros flngebant, decli- 
nare jubebat. 

Romanorum igitur animos^ malis publicis et privatis 
vitiis oppressos, ita facile ad se convertit atque excepit 
Epicuri doctrina, ut minus eis praeire quam eos se- 
qui visa sit. Quam doctrinam, ipsorum imbecillita- 
ti mire accomraodatam , nulliusque virtutis magistram, 
amplexi suut,^relinquentes stoicam doctrinam paucis 
iis viris quibus antiqua publicae libertatis exempla aeter- 

naque philosopbte praecepla reaovanda erant, et pos- 
teris servanda. 

sensibus : ab iis omnem veri notitiam oriri. — De simula- 
cris. — De corporibus primis et inani. — De clinamine. 

— De humana mente. — De voluntate et de summo bono. 

— De morte. 

Pars critiga. 

Scientiam humanam certis finibus esse continendam tes- 
tatur et quod verum et quod falsum est in Lucretii doctrina. 

Primum recte dicit ab ignorantia divinas et ceteras res 
miscente omnia mala oriri. 

Rursus recte dicit Dei scientiam et rerum scientiam esse 
non posse nisi distinctas. 

Yerum ipse, omnia miscens, nullum neque Deo, neque 
homini locum, nisi in inani relinquit. 

r.ONCLUSlO. 

